CELEX: 32013R0630
Language: sl
Date: 2013-06-28 00:00:00
Title: Uredba Komisije (EU) št. 630/2013 z dne 28. junija 2013 o spremembi prilog k Uredbi Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij  Besedilo velja za EGP

29.6.2013   
            
            
               SL
            
            
               Uradni list Evropske unije
            
            
               L 179/60
            
         UREDBA KOMISIJE (EU) št. 630/2013
   z dne 28. junija 2013
   o spremembi prilog k Uredbi Evropskega parlamenta in Sveta (ES) št. 999/2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1), zlasti prvega odstavka člena 23 Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa predpise za preprečevanje, nadzor in izkoreninjenje transmisivnih spongiformnih encefalopatij (TSE) pri govedu, ovcah in kozah. Uporablja se za proizvodnjo in dajanje na trg živih živali in proizvodov živalskega izvora ter v nekaterih posebnih primerih za njihov izvoz.
            
         
               (2)
            
            
               Evropska agencija za varnost hrane (EFSA) je 19. januarja 2011 objavila skupno mnenje, pripravljeno v sodelovanju z Evropskim centrom za preprečevanje in obvladovanje bolezni (ECDC), o kakršni koli morebitni epidemiološki ali molekularni povezavi med TSE pri živalih in ljudeh (2). EFSA in ECDC sta v skupnem mnenju potrdila identifikacijo atipičnih oblik goveje spongiformne encefalopatije (BSE) pri govedu, pri čemer sta razlikovala med klasično BSE, atipično BSE tipa L in atipično BSE tipa H. Zato je treba v Prilogi I k Uredbi (ES) št. 999/2001 dodati opredelitev klasičnih primerov BSE in atipičnih primerov BSE.
            
         
               (3)
            
            
               Del I poglavja A Priloge III k Uredbi (ES) št. 999/2001 določa pravila za spremljanje BSE pri govedu, zaklanem za prehrano za ljudi. Nanaša se na živali, zaklane v skladu s „posebnim zakolom v sili“, kot je opredeljen v členu 2(n) Direktive Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa (3). Ta direktiva je bila razveljavljena z Direktivo Evropskega parlamenta in Sveta 2004/41/ES (4). To je povzročilo pravno negotovost, hkrati pa se je zmanjšalo tudi testiranje živali, ki bi jih bilo treba testirati. Zato je treba v Prilogi III k Uredbi (ES) št. 999/2001 jasno opredeliti zakol v sili v okviru pravil za spremljanje BSE pri govedu, zaklanem za prehrano ljudi.
            
         
               (4)
            
            
               V delu II poglavja A Priloge III k Uredbi (ES) št. 999/2001 so določena pravila za spremljanje pri ovcah in kozah. Letna poročila držav članic o spremljanju in testiranju prežvekovalcev na prisotnost transmisivne spongiformne encefalopatije (TSE) v Uniji so v zadnjih letih pokazala, da je mogoče s testiranjem ovac in koz, ki niso bile zaklane za prehrano ljudi, običajno učinkoviteje ugotoviti primere TSE kot s testiranjem živali, zaklanih za prehrano ljudi. Torej bi bilo treba državam članicam zagotoviti večjo prožnost, da bodo lahko večji del omejenega števila testov, ki se zahtevajo na podlagi te priloge, namenile za podpopulacije, pri katerih obstaja večja verjetnost za ugotovitev takih primerov.
            
         
               (5)
            
            
               Priloga VII k Uredbi (ES) št. 999/2001 določa ukrepe za izkoreninjenje, ki se izvajajo po potrditvi prisotnosti TSE pri govedu, ovcah in kozah, ter minimalne pogoje za rejske programe selekcije za odpornost proti TSE pri ovcah. Ta priloga je bila večkrat spremenjena, med drugim z Uredbo Komisije (ES) št. 727/2007 (5) in Uredbo Komisije (ES) št. 746/2008 (6).
            
         
               (6)
            
            
               Francija je 17. julija 2007 z zadevo T-257/07 pred Splošnim sodiščem sprožila postopek proti Komisiji, pri čemer je zahtevala odložitev uporabe točke 3 Priloge k Uredbi (ES) št. 727/2007 v delu, v katerem so z njo dodane točka 2.3(b)(iii), točka 2.3(d) in točka 4 v poglavje A Priloge VII k Uredbi (ES) št. 999/2001, ali namesto tega razveljavitev celotne navedene uredbe. Francija meni, da bi bili s temi točkami za ovce in koze dovoljeni ukrepi nadzora in izkoreninjenja, ki so manj omejujoči kot predhodno sprejeti ukrepi. Sodišče je v sklepu z dne 28. septembra 2007 (7) zadržalo uporabo navedenih določb do razglasitve sodbe v postopku v glavni stvari.
            
         
               (7)
            
            
               Zato je Komisija zaprosila EFSA, naj ji pomaga pojasniti osnovna načela, na katerih temelji Uredba (ES) št. 727/2007. Na podlagi pojasnil EFSA je bila Uredba (ES) št. 999/2001 spremenjena z Uredbo (ES) št. 746/2008, ki je ponovno vzpostavila določbe, katerih uporaba je bila zadržana s sklepom Splošnega sodišča. Splošno sodišče je v sklepu z dne 30. oktobra 2008 (8) zadržalo uporabo točke 2.3(b)(iii), točke 2.3(d) in točke 4 poglavja A Priloge VII k Uredbi (ES) št. 999/2001, kakor je bila spremenjena z Uredbo (ES) št. 746/2008, do izreka sodbe v glavni stvari v zadevi T-257/07.
            
         
               (8)
            
            
               Splošno sodišče je v sodbi z dne 9. septembra 2011 v zadevi T-257/07 (9) zavrnilo tožbo Francije za razveljavitev Uredbe (ES) št. 746/2008 in preklicalo zadržanje uporabe navedenih določb poglavja A Priloge VII k Uredbi (ES) št. 999/2001.
            
         
               (9)
            
            
               Francija je 28. novembra 2011 vložila pritožbo zoper sodbo Splošnega sodišča v zadevi T-257/07 (zadeva C-601/11 P (10)), v kateri je Sodišču predlagala, naj razglasi ničnost sodbe Splošnega sodišča v zadevi T-257/07 in naj o zadevi dokončno odloči z razglasitvijo ničnosti Uredbe (ES) št. 746/2008 ali naj zadevo v ponovno odločanje pošlje Splošnemu sodišču.
            
         
               (10)
            
            
               Treba je razjasniti zelo zapleten sistem v zvezi z možnostmi za nadzor ter odstopanji pri nadzoru in izkoreninjenju klasičnega praskavca pri ovcah in kozah na podlagi Priloge VII k Uredbi (ES) št. 999/2001. Priloga VII bi morala določati le tri možnosti v okuženih tropih ovac in koz, to je: prvič, odstranitev vseh živali, drugič, odstranitev samo dovzetnih živali in, tretjič, odstranitev živali ni obvezna.
            
         
               (11)
            
            
               Treba bi bilo znova opredeliti ukrepe, ki jih je treba uporabiti za vsako od navedenih možnosti, da bi tako poenostavili primerjavo med njimi in pripomogli k večji ozaveščenosti o posledicah za posamezno gospodarstvo. Ker prva in druga možnost vključujeta stroge ukrepe za izkoreninjenje, s katerimi se izboljšuje nadzor nad boleznijo, bi morali biti ukrepi, določeni v zvezi s tema možnostma za obdobje po izkoreninjenju, prožnejši kot v zvezi s tretjo možnostjo.
            
         
               (12)
            
            
               Treba je pojasniti pogoje, pod katerimi je mogoče ukrepe odstranitve, določene v drugi možnosti, odložiti. Treba je dopustiti kratkoročni odlog, ki ne sme biti daljši od treh mesecev, iz razlogov, povezanih z jagnjitveno sezono. Po drugi strani je mogoče dolgoročni odlog utemeljiti le s potrebo po dodatnem času za zvišanje ravni genske odpornosti proti klasičnemu praskavcu na gospodarstvu. Ker je bila doslej genska odpornost proti klasičnemu praskavcu dokazana le pri ovcah, ne bi smeli dovoliti dolgoročnega odloga za trope, sestavljene le iz koz. Če se odlog dovoli, bi ga bilo treba pod nekaterimi pogoji omejiti na triletno obdobje.
            
         
               (13)
            
            
               Če je klasični praskavec potrjen na gospodarstvih, na katerih vzrejajo lokalno pasmo ovac, ki je v nevarnosti, da se preneha rediti, bi bilo treba z ukrepi, ki so v Prilogi VII k Uredbi (ES) št. 999/2001 določeni za obdobje po izkoreninjenju, upoštevati, da bo težko vnesti in uporabljati le odporne ovce ali odporna zarodna tkiva ovac iste ogrožene pasme. V tem posebnem primeru bi bilo treba državam članicam dovoliti uporabo prožnejših pravil v zvezi z genotipom plemenskih živali in zarodnimi tkivi, ki se vnesejo na gospodarstva in uporabljajo na njih.
            
         
               (14)
            
            
               EFSA in ECDC sta v skupnem mnenju ugotovila, da je lahko atipični praskavec malo nalezljiv ali sploh ni nalezljiv. Ta ugotovitev temelji zlasti na dejstvu, da ni statistično pomembne razlike v pogostosti pojavljanja atipičnega praskavca (NOR 98), ugotovljeni v splošni populaciji, in pogostosti pojavljanja v tropih, v katerih je bil odkrit pozitiven primer. Torej niso več utemeljeni ukrepi za omejitev gibanja ovac in koz, če je bil potrjen primer atipičnega praskavca. Vendar bi bilo treba kljub temu ohraniti poostren nadzor nad takimi tropi, da bi tako zbrali več znanstvenih podatkov o atipičnem praskavcu. Ta sprememba Priloge VII k Uredbi (ES) št. 999/2001 se sklada s prihodnjimi možnostmi politike iz odstavka 2.4.3 Sporočila Komisije Evropskemu parlamentu in Svetu z naslovom Drugi časovni načrt za TSE – Strateški dokument o transmisivnih spongiformnih encefalopatijah za obdobje 2010–2015 (11).
            
         
               (15)
            
            
               Sodelovanje v rejskih programih je bilo doslej omejeno na trope ovac z visoko gensko vrednostjo. Kjer so se rejski programi uporabljali, so bili učinkoviti pri povečevanju odpornosti proti klasičnemu praskavcu v populaciji ovac z visoko gensko vrednostjo. Vendar je bilo doslej razširjanje dednega dejavnika (alela), od katerega je odvisna odpornost v običajni produktivni populaciji omejeno. Določbe poglavja C Priloge VII k Uredbi (ES) št. 999/2001 bi morale omogočati genotipizacijo plemenskih ovnov iz tropov, ki niso vključene v rejski program, da bi tako olajšali večje razširjanje dejavnika, od katerega je odvisna odpornost proti klasičnemu praskavcu v produktivni populaciji.
            
         
               (16)
            
            
               Poglavje A Priloge VIII k Uredbi (ES) št. 999/2001 določa pravila za trgovino z živimi živalmi, semenom in zarodki med državami članicami Unije. Kot je bilo navedeno v uvodni izjavi 14, sta EFSA in ECDC v skupnem mnenju ugotovila, da je lahko atipični praskavec malo nalezljiv ali sploh ni nalezljiv. Torej bi bilo treba preklicati vse ukrepe za omejitev gibanja ovac in koz v primeru potrditve primera atipičnega praskavca, ki se uporabljajo za trgovino med državami članicami Unije. Tako stališče je mogoče podpreti tudi z dejstvom, da Zoosanitarni kodeks za kopenske živali, izglasovan leta 2010 na 78. generalnem zasedanju Mednarodne organizacije za zdravje živali (OIE), ne vključuje priporočila o omejitvi trgovine zaradi atipičnega praskavca.
            
         
               (17)
            
            
               Pravila iz Priloge VIII k Uredbi (ES) št. 999/2001 v zvezi s trgovino z ovcami in kozami ter njihovim semenom in zarodki med državami članicami Unije bi morala biti kar najbolj usklajena s standardi OIE, da ne bi državam članicam z odobrenim nacionalnim programom nadzora klasičnega praskavca preprečili, da v zvezi s to boleznijo zaprosijo za status države, „proste bolezni“, v skladu s pogoji, določenimi v kodeksu OIE. Vendar spremenjene določbe v zvezi s trgovino med državami članicami Unije ne bi smele škodljivo vplivati na obstoječe trgovinske tokove med državami članicami, v katerih nacionalni program nadzora klasičnega praskavca ni bil odobren.
            
         
               (18)
            
            
               Kot je bilo priporočeno v odstavku 2.4.3 drugega časovnega načrta za TSE, bi bilo treba zato v Prilogi VIII k Uredbi (ES) št. 999/2001 določiti okvir, ki bi državam članicam omogočil vzpostavitev uradnega programa za priznanje statusa glede klasičnega praskavca na gospodarstvih. Možnost gospodarstva, da se vključi v trgovino z ovcami in kozami med državami članicami Unije, kar zadeva klasični praskavec, bi bilo treba opredeliti na podlagi njegovega statusa v zvezi s to boleznijo.
            
         
               (19)
            
            
               V Prilogi VIII k Uredbi (ES) št. 999/2001 bi bilo treba vzpostaviti dvostopenjski sistem v zvezi s statusom glede klasičnega praskavca na gospodarstvih. Za prevoz plemenskih živali in gojenje v državo članico z odobrenim nacionalnim programom nadzora klasičnega praskavca bi bilo treba zahtevati status zanemarljivega tveganja, ki se s tehničnega vidika ujema s statusom prosto praskavca na gospodarstvu, kot je ta določen v členu 14.9.5 Zoosanitarnega kodeksa za kopenske živali OIE in na podlagi vsaj sedemletne skladnosti s celotnim seznamom zahtev OIE (v predlogu se v skladu s pravilom iz člena 6a in Priloge VII k Uredbi (ES) št. 999/2001 za spodbuditev razvoja odpornih genotipov pri ovcah kot relevantna možnost kljub temu priznava tudi genotip ARR/ARR). Za plemenske živali, namenjene v druge države članice, bi bilo treba tako kot doslej zahtevati le, da prihajajo z gospodarstev z nadzorovanim tveganjem za klasični praskavec na podlagi vsaj triletne skladnosti s krajšim seznamom zahtev.
            
         
               (20)
            
            
               Ker je težko dokazati, da je ozemlje države članice ali njegov del prost tako kompleksne bolezni, kot je klasični praskavec, za katerega je značilna dolga inkubacijska doba, in ker zanj ni in vivo diagnostične metode, posamezne živali pa so različno dovzetne zanj, odvisno od genskega profila, bi bilo treba koncept „države članice, proste klasičnega praskavca“ v Prilogi VIII k Uredbi (ES) št. 999/2001 nadomestiti s konceptom „države članice ali območja v državi članici z zanemarljivim tveganjem za klasični praskavec“. Prav tako bi bilo treba posodobiti pogoje za priznanje države članice ali območja v državi članici z zanemarljivim tveganjem za klasični praskavec ter jih večinoma uskladiti s priporočili iz člena 14.9.3 Zoosanitarnega kodeksa za kopenske živali OIE.
            
         
               (21)
            
            
               Ker bi morali biti v Prilogo VIII k Uredbi (ES) št. 999/2001 vključeni vsi trgovinski vidiki, povezani s klasičnim praskavcem, in ker je predlagana vzpostavitev uradnega programa za priznanje statusa glede klasičnega praskavca na gospodarstvih ustrezna podlaga za izoblikovanje različnih jamstev za živali, namenjene za trgovino z državami članicami z odobrenim nacionalnim programom nadzora klasičnega praskavca oziroma z drugimi državami članicami, bi bilo treba v navedeno prilogo vključiti tudi seznam držav članic z odobrenim nacionalnim programom nadzora klasičnega praskavca.
            
         
               (22)
            
            
               Poglavje C Priloge IX k Uredbi (ES) št. 999/2001 določa pravila v zvezi z uvozom proizvodov živalskega izvora, pridobljenih iz govedi, ovac in koz, v Unijo, zlasti želatine, namenjene za prehrano ljudi. Oddelek A poglavja D Priloge IX k Uredbi (ES) št. 999/2001 določa pravila v zvezi z uvozom živalskih stranskih proizvodov in iz njih dobljenih predelanih proizvodov govejega, ovčjega in kozjega izvora v Unijo, zlasti želatine, namenjene za uporabo kot sestavina živalske krme. Ker se kolagen, namenjen za hrano ali krmo, pridobiva iz istih sestavin kot želatina, bi bilo treba pogoje za uvoz kolagena, namenjenega za hrano ali krmo, uskladiti s pogoji, določenimi za želatino, namenjeno za enako uporabo.
            
         
               (23)
            
            
               Oddelek B poglavja D Priloge IX k Uredbi (ES) št. 999/2001 določa posebna dokazila, ki jih je treba predložiti ob uvozu nekaterih živalskih stranskih proizvodov in iz njih dobljenih proizvodov govejega, ovčjega in kozjega izvora v Unijo. Ta dokazila bi bilo treba spremeniti tako, da bi se uporabljala tudi za proizvode, ki so bili predelani v tretji državi, uvrščeni med države z nadzorovanim ali nejasnim tveganjem za BSE, ter so izdelani iz mešanih surovin z izvorom iz te tretje države in tretje države z zanemarljivim tveganjem za BSE. Spremeniti bi bilo treba tudi posebna dokazila v zvezi z uvozom proizvodov, ki vsebujejo mleko ovac in koz ter so namenjeni za krmljenje rejnih živali, da bi z njimi bolje upoštevali omejitve, ki se uporabljajo za trgovino s temi proizvodi med državami članicami Unije.
            
         
               (24)
            
            
               Poglavji E in H Priloge IX k Uredbi (ES) št. 999/2001 določata pravila za uvoz ovac in koz oziroma uvoz semena in zarodkov ovac in koz v Unijo. Ta pravila za uvoz bi bilo treba posodobiti tako, da bi se z njimi upoštevali pogoji za trgovino med državami članicami Unije, določeni v Prilogi VIII k Uredbi (ES) št. 999/2001, vključno s splošnimi temeljnimi zahtevami v zvezi s spremljanjem in izkoreninjenjem klasičnega praskavca, kot so določene v prilogah III in VII k Uredbi (ES) št. 999/2001, ter določbami v zvezi s prepovedjo krmljenja iz Priloge IV k Uredbi (ES) št. 999/2001.
            
         
               (25)
            
            
               Priloga X k Uredbi (ES) št. 999/2001 določa analitske metode, ki se uporabljajo pri testiranju na TSE pri govedu, ovcah in kozah. EFSA in ECDC sta v skupnem mnenju navedla, da ima povzročitelj atipične BSE tipa L velik potencial kot povzročitelj zoonoz (prenos z živali na ljudi), ki se zdi podoben potencialu povzročitelja klasične BSE ali celo večji od njega. Primeri atipične BSE tipa L in H so bili ugotovljeni v več državah po vsem svetu, zato EFSA navaja, da bi lahko nenavadno visoka starost pri vseh ugotovljenih primerih BSE tipa H in tipa L ter njihova očitno majhna prevalenca v populaciji kazali na to, da se ti atipični obliki BSE pojavita spontano. Da bi pridobili več znanja o atipični BSE, je treba zbrati več relevantnih podatkov.
            
         
               (26)
            
            
               V ta namen je treba zahtevati, naj se material v zvezi z vsemi prihodnjimi primeri BSE, potrjenimi v Uniji, predloži za izvedbo ločevalnih preskusov, ki bodo omogočili natančno opredelitev povzročitelja, to je klasične BSE, atipične BSE tipa L ali atipične BSE tipa H. Ker so nekatere države članice in tretje države že objavile podrobnosti v zvezi s fenotipom svojih nedavnih primerov BSE, bi bilo treba obveznost ločevalnih preskusov za prihodnje primere BSE, potrjene v Uniji, vključiti v poglavje C Priloge X k Uredbi (ES) št. 999/2001.
            
         
               (27)
            
            
               Točka 4 poglavja C Priloge X k Uredbi (ES) št. 999/2001 določa seznam hitrih testov, ki so bili potrjeni za spremljanje TSE pri govedu, ovcah in kozah.
            
         
               (28)
            
            
               Ker se spodaj navedena kompleta za hitro testiranje za spremljanje BSE pri govedu ne proizvajata več, kar je družba Enfer Scientific potrdila v dopisu z dne 21. avgusta 2012, družba Roche Diagnostics GmbH pa v dopisu z dne 31. avgusta 2012, bi ju bilo treba črtati s seznama hitrih testov v točki 4 poglavja C Priloge X: Enfer test & Enfer TSE Kit verzija 2.0, avtomatizirana priprava vzorca, in Roche Applied Science PrionScreen.
            
         
               (29)
            
            
               Ker države članice potrebujejo dovolj časa za prilagoditev nacionalnih navodil novim zahtevam, uvedenim s to uredbo, bi se morala ta uredba začeti uporabljati 1. julija 2013.
            
         
               (30)
            
            
               Uredbo (ES) št. 999/2001 bi bilo zato treba ustrezno spremeniti.
            
         
               (31)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa mu nista nasprotovala –
            
         SPREJELA NASLEDNJO UREDBO:
   Člen 1
   Priloge k Uredbi (ES) št. 999/2001 se spremenijo v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. julija 2013.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 28. junija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 147, 31.5.2001, str. 1.
   
      (2)  EFSA Journal 2011; 9(1):1945.
   
      (3)  UL 121, 29.7.1964, str. 2012.
   
      (4)  UL L 157, 30.4.2004, str. 33.
   
      (5)  UL L 165, 27.6.2007, str. 8.
   
      (6)  UL L 202, 31.7.2008, str. 11.
   
      (7)  UL C 283, 24.11.2007, str. 28.
   
      (8)  UL C 327, 20.12.2008, str. 26.
   
      (9)  UL C 311, 22.10.2011, str. 33.
   
      (10)  UL C 80, 17.3.2012, str. 5.
   
      (11)  COM(2010) 384 final.
   
      PRILOGA
      Priloge k Uredbi (ES) št. 999/2001 se spremenijo:
      
                  (1)
               
               
                  Točka 2 Priloge I se nadomesti z naslednjim:
                  
                              „2.
                           
                           
                              V tej uredbi se prav tako uporabljajo naslednje opredelitve:
                              
                                          (a)
                                       
                                       
                                          „avtohtoni primer BSE“ je primer goveje spongiformne encefalopatije, za katerega ni dovolj jasnega dokaza, da je posledica okužbe pred uvozom žive živali;
                                       
                                    
                                          (b)
                                       
                                       
                                          „kohorta“ je skupina goveda, ki vključuje:
                                          
                                                      (i)
                                                   
                                                   
                                                      živali, rojene v isti čredi kot prizadeto govedo in v času 12 mesecev pred datumom rojstva prizadetega goveda ali po njem, ter
                                                   
                                                
                                                      (ii)
                                                   
                                                   
                                                      živali, ki so bile kadar koli v prvem letu življenja rejene skupaj s prizadetim govedom v njegovem prvem letu življenja;
                                                   
                                                
                                    
                                          (c)
                                       
                                       
                                          „prvi registrirani primer“ je prva žival na gospodarstvu ali v epidemiološko opredeljeni skupini, pri kateri je bila potrjena okužba s TSE;
                                       
                                    
                                          (d)
                                       
                                       
                                          „TSE pri drobnici“ je primer transmisivne spongiformne encefalopatije, odkrite pri ovci ali kozi po potrditvenem testu za abnormalni protein PrP;
                                       
                                    
                                          (e)
                                       
                                       
                                          „primer praskavca“ je potrjen primer transmisivne spongiformne encefalopatije pri ovci ali kozi, pri čemer je diagnoza za BSE izključena v skladu z merili iz tehničnega priročnika referenčnega laboratorija Evropske unije o karakterizaciji seva TSE pri drobnici (1);
                                       
                                    
                                          (f)
                                       
                                       
                                          „primer klasičnega praskavca“ je potrjen primer praskavca, ki je opredeljen kot klasičen v skladu z merili iz tehničnega priročnika referenčnega laboratorija Evropske unije o karakterizaciji seva TSE pri drobnici;
                                       
                                    
                                          (g)
                                       
                                       
                                          „primer atipičnega praskavca“ je potrjen primer praskavca, ki se razlikuje od klasičnega praskavca v skladu z merili iz tehničnega priročnika referenčnega laboratorija Evropske unije o karakterizaciji seva TSE pri drobnici;
                                       
                                    
                                          (h)
                                       
                                       
                                          „genotip za prionski protein“ pri ovcah je kombinacija dveh alelov, kot je opisana v točki 1 Priloge I k Odločbi Komisije 2002/1003/ES (2);
                                       
                                    
                                          (i)
                                       
                                       
                                          „primer BSE“ je primer BSE, potrjen v nacionalnem referenčnem laboratoriju v skladu z metodami in protokoli iz točke 3.1(a) in (b) poglavja C Priloge X;
                                       
                                    
                                          (j)
                                       
                                       
                                          „primer klasične BSE“ je primer BSE, ki se opredeli kot tak v skladu z merili, določenimi po metodi referenčnega laboratorija Evropske unije o klasifikaciji izolata TSE pri govedu (3);
                                       
                                    
                                          (k)
                                       
                                       
                                          „primer atipične BSE“ je primer BSE, ki ga ni mogoče opredeliti kot primer klasične BSE v skladu z merili, določenimi po metodi referenčnega laboratorija Evropske unije o klasifikaciji izolatov TSE pri govedu;
                                       
                                    
                                          (l)
                                       
                                       
                                          „ovce in koze, starejše od 18 mesecev“ so ovce in koze:
                                          
                                                      (i)
                                                   
                                                   
                                                      katerih starost potrjujejo registri ali dokumenti o premikih iz točke 1(b), (c) in (d) člena 3 Uredbe Sveta (ES) št. 21/2004 (4) ali
                                                   
                                                
                                                      (ii)
                                                   
                                                   
                                                      ki sta jim iz dlesni izrasla več kot dva stalna sekalca.
                                                   
                                                
                                    
                        
            
                  (2)
               
               
                  Poglavje A Priloge III se spremeni:
                  
                              (a)
                           
                           
                              V delu I se točka 2 nadomesti z naslednjim:
                              „2.   Spremljanje pri živalih, zaklanih za prehrano ljudi
                              
                              
                                          2.1
                                       
                                       
                                          Za BSE se testira vse govedo v starosti nad 24 mesecev, če se zanj izvede:
                                          
                                                      —
                                                   
                                                   
                                                      zakol v sili v skladu s točko 1 poglavja VI oddelka I Priloge III k Uredbi (ES) št. 853/2004 (5) ali
                                                   
                                                
                                                      —
                                                   
                                                   
                                                      
                                                         ante mortem pregled z ugotovitvami o nesrečah ali resnih fizioloških in funkcionalnih težavah ali znakih v skladu s točko 2 dela B poglavja II oddelka I Priloge I k Uredbi (ES) št. 854/2004 (6).
                                                   
                                                
                                    
                                          2.2
                                       
                                       
                                          Vse zdravo govedo, starejše od 30 mesecev in predmet običajnega zakola za prehrano ljudi, se testira na BSE.
                                       
                                    
                        
                              (b)
                           
                           
                              Del II se spremeni:
                              
                                          (i)
                                       
                                       
                                          Točka 2 se nadomesti z naslednjim:
                                          „2.   Spremljanje pri ovcah in kozah, zaklanih za prehrano ljudi
                                          
                                          
                                                      (a)
                                                   
                                                   
                                                      Države članice, v katerih število ovac in pripuščenih mladic presega 750 000, testirajo v skladu s pravili vzorčenja iz točke 4 minimalni letni vzorec 10 000 ovac, zaklanih za prehrano ljudi;
                                                   
                                                
                                                      (b)
                                                   
                                                   
                                                      države članice, v katerih število koz, ki so že kotile, in pripuščenih koz presega 750 000, testirajo v skladu s pravili vzorčenja iz točke 4 minimalni letni vzorec 10 000 koz, zaklanih za prehrano ljudi;
                                                   
                                                
                                                      (c)
                                                   
                                                   
                                                      država članica lahko določi, da bo nadomestila največ:
                                                      
                                                                  —
                                                               
                                                               
                                                                  50 % najmanjše velikosti vzorca ovac in koz, zaklanih za prehrano ljudi, določene v točkah (a) in (b), s testiranjem mrtvih ovac ali koz, starejših od 18 mesecev, v razmerju ena proti ena in poleg najmanjše velikosti vzorca, določene v točki 3;
                                                               
                                                            
                                                                  —
                                                               
                                                               
                                                                  10 % najmanjše velikosti vzorca, določene v točkah (a) in (b), s testiranjem ovac ali koz, starejših od 18 mesecev, ki so bile pokončane v okviru akcije za izkoreninjenje bolezni, in sicer v razmerju ena proti ena.“
                                                               
                                                            
                                                
                                    
                                          (ii)
                                       
                                       
                                          Točka 5 se nadomesti z naslednjim:
                                          „5.   Spremljanje na gospodarstvih, na katerih se nadzira TSE in za katera veljajo ukrepi za izkoreninjenje
                                          
                                          Živali, ki so starejše od 18 mesecev in so pokončane z namenom uničenja v skladu s točko 2.2.1 in točko 2.2.2(b) ali (c) dela 2 poglavja B Priloge VII, se testirajo na prisotnost TSE v skladu z laboratorijskimi metodami in protokoli, določenimi v točki 3.2(b) dela 3 poglavja C Priloge X, na podlagi izbire enostavnega naključnega vzorca v skladu z velikostjo vzorca, navedeno v naslednji preglednici.
                                          
                                                      Število živali, starejših od 18 mesecev in pokončanih z namenom uničenja v tropu
                                                   
                                                   
                                                      Najmanjša velikost vzorca
                                                   
                                                
                                                      70 ali manj
                                                   
                                                   
                                                      Vse živali, ki izpolnjujejo pogoje
                                                   
                                                
                                                      80
                                                   
                                                   
                                                      68
                                                   
                                                
                                                      90
                                                   
                                                   
                                                      73
                                                   
                                                
                                                      100
                                                   
                                                   
                                                      78
                                                   
                                                
                                                      120
                                                   
                                                   
                                                      86
                                                   
                                                
                                                      140
                                                   
                                                   
                                                      92
                                                   
                                                
                                                      160
                                                   
                                                   
                                                      97
                                                   
                                                
                                                      180
                                                   
                                                   
                                                      101
                                                   
                                                
                                                      200
                                                   
                                                   
                                                      105
                                                   
                                                
                                                      250
                                                   
                                                   
                                                      112
                                                   
                                                
                                                      300
                                                   
                                                   
                                                      117
                                                   
                                                
                                                      350
                                                   
                                                   
                                                      121
                                                   
                                                
                                                      400
                                                   
                                                   
                                                      124
                                                   
                                                
                                                      450
                                                   
                                                   
                                                      127
                                                   
                                                
                                                      500 ali več
                                                   
                                                   
                                                      150“
                                                   
                                                
                                    
                        
            
                  (3)
               
               
                  Priloga VII se nadomesti z naslednjim:
                  
                     „PRILOGA VII
                     
                        NADZOR IN IZKORENINJENJE TRANSMISIVNE SPONGIFORMNE ENCEFALOPATIJE
                     
                     POGLAVJE A
                     
                        Ukrepi po sumu na prisotnost tse pri ovcah in kozah
                     
                     V primeru suma na TSE pri ovcah ali kozah na gospodarstvu v državi članici in dokler niso na voljo rezultati potrditvenih preiskav, se za vse druge ovce in koze z navedenega gospodarstva uvede uradna omejitev gibanja.
                     Če je dokazano, da gospodarstvo, na katerem je žival bivala v času suma na TSE, verjetno ni gospodarstvo, na katerem bi žival lahko bila izpostavljena TSE, lahko država članica odloči, da se glede na dostopne epidemiološke informacije uvede uradni nadzor za druga gospodarstva ali le izpostavljeno gospodarstvo.
                     Mleko in mlečni izdelki ovac in koz z gospodarstva pod uradnim nadzorom, ki bivajo na navedenem gospodarstvu od datuma suma na prisotnost TSE in dokler niso na voljo rezultati potrditvenih preiskav, se uporabljajo le na navedenem gospodarstvu.
                     POGLAVJE B
                     
                        Ukrepi po potrditvi prisotnosti tse pri govedu, ovcah in kozah
                     
                     
                                 1.
                              
                              
                                 V poizvedbi iz člena 13(1)(b) morajo biti opredeljeni:
                                 
                                             (a)
                                          
                                          
                                             pri govedu:
                                             
                                                         —
                                                      
                                                      
                                                         vsi drugi prežvekovalci na gospodarstvu, na katerem živi žival, pri kateri je bila potrjena bolezen,
                                                      
                                                   
                                                         —
                                                      
                                                      
                                                         kadar je bila bolezen potrjena pri samici, njeni potomci, rojeni dve leti pred kliničnim začetkom bolezni ali dve leti po njem;
                                                      
                                                   
                                                         —
                                                      
                                                      
                                                         vse živali v kohorti živali, pri kateri je bila potrjena bolezen,
                                                      
                                                   
                                                         —
                                                      
                                                      
                                                         možni izvor bolezni,
                                                      
                                                   
                                                         —
                                                      
                                                      
                                                         druge živali na gospodarstvu, na katerem živi žival, pri kateri je bila potrjena bolezen, ali na drugih gospodarstvih, na katerih obstaja možnost okužbe s povzročiteljem TSE ali ki so bila izpostavljena enaki krmi ali viru kontaminacije,
                                                      
                                                   
                                                         —
                                                      
                                                      
                                                         premik krme, pri kateri obstaja možnost kontaminacije, in drugih snovi ali katera koli druga oblika prenosa, s katero bi se lahko prenesel povzročitelj TSE na zadevno gospodarstvo ali z njega;
                                                      
                                                   
                                       
                                             (b)
                                          
                                          
                                             pri ovcah in kozah:
                                             
                                                         —
                                                      
                                                      
                                                         vsi prežvekovalci, razen ovac in koz, na gospodarstvu, na katerem živi žival, pri kateri je bila potrjena bolezen,
                                                      
                                                   
                                                         —
                                                      
                                                      
                                                         starši, če jih je možno izslediti, in pri samicah vsi zarodki, jajčne celice in zadnji potomec samice, pri kateri je bila potrjena bolezen,
                                                      
                                                   
                                                         —
                                                      
                                                      
                                                         vse druge ovce in koze na gospodarstvu, na katerem živi žival, pri kateri je bila potrjena bolezen, poleg živali iz druge alinee,
                                                      
                                                   
                                                         —
                                                      
                                                      
                                                         možni izvor bolezni in opredelitev drugih gospodarstev, na katerih so živali, zarodki ali jajčne celice, pri katerih obstaja možnost okužbe s povzročiteljem TSE ali ki so bili izpostavljeni enaki krmi ali viru kontaminacije,
                                                      
                                                   
                                                         —
                                                      
                                                      
                                                         premik krme, pri katerih obstaja možnost kontaminacije, in drugih snovi ali katera koli druga oblika prenosa, s katero bi se lahko prenesel povzročitelj TSE na zadevno gospodarstvo ali z njega.
                                                      
                                                   
                                       
                           
                                 2.
                              
                              
                                 Ukrepi iz člena 13(1)(c) zajemajo vsaj:
                                 
                                             2.1
                                          
                                          
                                             V primeru potrditve BSE pri govedu pokončanje in popolno uničenje goveda, opredeljenega s poizvedbo iz druge in tretje alinee točke 1(a); vendar pa se države članice lahko odločijo, da:
                                             
                                                         —
                                                      
                                                      
                                                         živali iz kohorte iz tretje alinee točke 1(a) ne pokončajo in uničijo, če je dokazano, da takšne živali niso imele dostopa do enake krme kot prizadeta žival,
                                                      
                                                   
                                                         —
                                                      
                                                      
                                                         pokončanje in uničenje živali iz kohorte iz tretje alinee točke 1(a) odložijo do konca njihovega produktivnega življenja, če so to biki, ki neprekinjeno bivajo v osemenjevalnih središčih, in če se zagotovi, da so po smrti popolnoma uničeni.
                                                      
                                                   
                                       
                                             2.2
                                          
                                          
                                             V primeru potrditve TSE pri ovci ali kozi:
                                             
                                                         2.2.1
                                                      
                                                      
                                                         Primeri, ko ni mogoče izključiti BSE
                                                         Če po rezultatih primerjalnega testa, izvedenega v skladu z metodami in protokoli iz točke 3.2(c) dela 3 poglavja C Priloge X, ni mogoče izključiti BSE, se takoj pokončajo in popolnoma uničijo vse živali, zarodki in jajčne celice, opredeljeni s poizvedbo iz druge do pete alinee točke 1(b).
                                                         Živali, ki so starejše od 18 mesecev in so pokončane z namenom uničenja, se testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X, kot je to določeno v točki 5 dela II poglavja A Priloge III.
                                                         Določi se genotip za prionski protein vseh ovac, in sicer za do največ 50 ovac.
                                                         Mleko in mlečni izdelki živali, ki jih je treba uničiti in so bivale na gospodarstvu od datuma potrditve, da BSE ni možno izključiti, do datuma popolnega uničenja živali, se odstranijo v skladu s členom 12 Uredbe (ES) št. 1069/2009 Evropskega parlamenta in Sveta (7).
                                                         Po pokončanju in popolnem uničenju vseh živali se za gospodarstvo uporabljajo pogoji iz točke 3.
                                                      
                                                   
                                                         2.2.2
                                                      
                                                      
                                                         Primeri, ko je mogoče izključiti BSE in atipični praskavec
                                                         Če sta BSE in atipični praskavec izključena v skladu z laboratorijskimi metodami in protokoli iz točke 3.2(c) dela 3 poglavja C Priloge X, se za gospodarstvo uporabljajo pogoji, določeni v točki (a), in v skladu z odločitvijo države članice, pristojne za zadevno gospodarstvo, pogoji, ki se uporabljajo ali za prvo možnost, kot so določeni v točki (b), ali za drugo možnost, kot so določeni v točki (c), ali pa za tretjo možnost, kot so določeni v točki (d).
                                                         
                                                                     (a)
                                                                  
                                                                  
                                                                     Mleko in mlečni izdelki živali, ki jih je treba ali uničiti ali zaklati in so bivale na gospodarstvu od datuma potrditve primera TSE do datuma dokončne izvedbe ukrepov, ki jih je treba uporabiti za gospodarstvo v skladu s točkama (b) in (c), ali živali iz okuženega tropa se do preklica omejitev iz točke (d) in točke 4 ne uporabijo za krmljenje prežvekovalcev, razen za krmljenje prežvekovalcev na navedenem gospodarstvu.
                                                                     Takšno mleko in mlečni izdelki se dajo v promet kot krma za neprežvekovalce le na ozemlju države članice, pristojne za gospodarstvo.
                                                                     V trgovinskem dokumentu, ki spremlja pošiljke takšnega mleka in mlečnih izdelkov, in na kakršni koli embalaži takšnih pošiljk mora biti jasno označeno: ‚se ne daje prežvekovalcem‘.
                                                                     Uporaba in skladiščenje krme, ki vsebujejo takšno mleko in mlečne izdelke, se prepovesta na gospodarstvih, na katerih se redijo prežvekovalci.
                                                                     Krma v razsutem stanju, ki vsebujejo takšno mleko in mlečne izdelke, se prevaža z vozili, ki istočasno ne prevažajo krme za prežvekovalce.
                                                                     Če se takšna vozila nato uporabijo za prevoz krme za prežvekovalce, se v skladu s postopkom, ki ga odobri država članica, pristojna za zadevno gospodarstvo, temeljito očistijo, da se prepreči navzkrižno onesnaženje.
                                                                  
                                                               
                                                                     (b)
                                                                  
                                                                  
                                                                     Prva možnost – pokončanje in popolno uničenje vseh živali
                                                                     Takoj se pokončajo in popolnoma uničijo vse živali, zarodki in jajčne celice, opredeljeni s poizvedbo iz druge in tretje alinee točke 1(b).
                                                                     Živali, ki so starejše od 18 mesecev in so pokončane z namenom uničenja, se testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X, kot je to določeno v točki 5 dela II poglavja A Priloge III.
                                                                     Določi se genotip za prionski protein vseh ovac, in sicer za do največ 50 ovac.
                                                                     Z odstopanjem od pogojev, določenih v prvem odstavku prve možnosti, se lahko države članice namesto tega odločijo za izvedbo ukrepov, navedenih v točki (i) ali (ii):
                                                                     
                                                                                 (i)
                                                                              
                                                                              
                                                                                 takojšnje pokončanje in popolno uničenje vseh živali nadomestijo s takojšnjim zakolom za prehrano ljudi, če:
                                                                                 
                                                                                             —
                                                                                          
                                                                                          
                                                                                             se zakol živali izvede za prehrano ljudi na ozemlju države članice, pristojne za gospodarstvo;
                                                                                          
                                                                                       
                                                                                             —
                                                                                          
                                                                                          
                                                                                             se vse živali, ki so starejše od 18 mesecev in so zaklane za prehrano ljudi, testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X;
                                                                                          
                                                                                       
                                                                           
                                                                                 (ii)
                                                                              
                                                                              
                                                                                 izvzetje jagnjet in kozličkov, mlajših od treh mesecev, iz takojšnjega pokončanja in popolnega uničenja, če so zaklani za prehrano ljudi, ko so stari največ tri mesece.
                                                                              
                                                                           Do pokončanja in popolnega uničenja vseh živali ali njihovega zakola za prehrano ljudi veljajo na gospodarstvu ukrepi, določeni v točki 2.2.2(a) ter tretji in četrti alinei točke 3.4(b), če je bilo odločeno, da se uporabi prva možnost.
                                                                     Po pokončanju in popolnem uničenju vseh živali ali njihovem zakolu za prehrano ljudi veljajo na gospodarstvu pogoji, določeni v točki 3, če je bilo odločeno, da se uporabi prva možnost.
                                                                  
                                                               
                                                                     (c)
                                                                  
                                                                  
                                                                     Druga možnost – pokončanje in popolno uničenje samo dovzetnih živali
                                                                     Določi se genotip za prionski protein vseh ovac na gospodarstvu, nato pa se takoj pokončajo in popolnoma uničijo vse živali, zarodki in jajčne celice, opredeljeni s poizvedbo iz druge in tretje alinee točke 1(b), razen:
                                                                     
                                                                                 —
                                                                              
                                                                              
                                                                                 plemenskih ovnov genotipa ARR/ARR,
                                                                              
                                                                           
                                                                                 —
                                                                              
                                                                              
                                                                                 plemenskih ovac z najmanj enim alelom ARR in brez alela VRQ ter v primeru, da so te plemenske ovce v času poizvedbe breje, naknadno rojenih jagnjet, če njihov genotip ustreza zahtevam iz tega pododstavka,
                                                                              
                                                                           
                                                                                 —
                                                                              
                                                                              
                                                                                 ovac z najmanj enim alelom ARR, ki so namenjene izključno za zakol za prehrano ljudi,
                                                                              
                                                                           
                                                                                 —
                                                                              
                                                                              
                                                                                 jagnjet in kozličkov, mlajših od treh mesecev, ki so namenjeni za zakol za prehrano ljudi, ko so stari največ tri mesece, če tako določi država članica, pristojna za gospodarstvo. Pri teh jagnjetih in kozličkih se genotipizacija ne izvede.
                                                                              
                                                                           Živali, ki so starejše od 18 mesecev in so pokončane z namenom uničenja, se testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X, kot je to določeno v točki 5 dela II poglavja A Priloge III.
                                                                     Z odstopanjem od pogojev, določenih v prvem odstavku druge možnosti, se lahko države članice namesto tega odločijo za izvedbo ukrepov, navedenih v točkah (i), (ii) in (iii):
                                                                     
                                                                                 (i)
                                                                              
                                                                              
                                                                                 pokončanje in popolno uničenje živali iz prvega odstavka druge možnosti nadomestijo z zakolom za prehrano ljudi, če:
                                                                                 
                                                                                             —
                                                                                          
                                                                                          
                                                                                             se zakol živali izvede za prehrano ljudi na ozemlju države članice, pristojne za gospodarstvo;
                                                                                          
                                                                                       
                                                                                             —
                                                                                          
                                                                                          
                                                                                             se vse živali, ki so starejše od 18 mesecev in so zaklane za prehrano ljudi, testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X;
                                                                                          
                                                                                       
                                                                           
                                                                                 (ii)
                                                                              
                                                                              
                                                                                 genotipizacijo ter posledično pokončanje in popolno uničenje živali iz prvega odstavka druge možnosti ali njihov zakol za prehrano ljudi odložijo za največ tri mesece, če je prvi registrirani primer potrjen blizu začetka jagnjitvene sezone ter so ovce, koze in njihovi mladiči v celotnem obdobju izolirani od ovac in koz z drugih gospodarstev;
                                                                              
                                                                           
                                                                                 (iii)
                                                                              
                                                                              
                                                                                 pokončanje in popolno uničenje živali iz prvega odstavka druge možnosti ali njihov zakol za prehrano ljudi odložijo za največ tri leta od datuma potrditve prvega registriranega primera v tropih ovac in na gospodarstvih, na katerih ovce in koze bivajo skupaj. Uporaba odstopanja iz tega odstavka se omeji na primere, ko država članica, pristojna za gospodarstvo, meni, da epidemioloških razmer ni mogoče obvladati brez pokončanja zadevnih živali, vendar tega ukrepa ni mogoče izvesti takoj zaradi nizke ravni odpornosti v populaciji ovac na gospodarstvu v povezavi z drugimi pomisleki, vključno z gospodarskimi dejavniki. Plemenski ovni, razen tistih z genotipom ARR/ARR se takoj pokončajo ali kastrirajo, pri čemer se izvedejo še vsi ukrepi, s katerimi je mogoče hitro vzpostaviti gensko odpornost populacije ovac na gospodarstvu, vključno s premišljeno rejo in izločanjem ovac, da bi tako povečali pogostost alela ARR in izločili alel VRQ. Država članica, pristojna za gospodarstvo, zagotovi, da po izteku odloga ni treba pokončati več živali kot neposredno po potrditvi prvega registriranega primera.
                                                                              
                                                                           Do pokončanja in popolnega uničenja živali iz prvega odstavka druge možnosti ali njihovega zakola za prehrano ljudi se na gospodarstvu, na katerem so se odločili za drugo možnost, uporabljajo naslednji ukrepi: točka 2.2.2(a), točka 3.1, točka 3.2(a) in (b), točka 3.3, prva in druga alinea točke 3.4(a), prva, tretja in četrta alinea točke 3.4(b) ter točka 3.4(c). Če pa se država članica, pristojna za gospodarstvo, odloči za odlog pokončanja in popolnega uničenja živali ali njihovega zakola za prehrano ljudi v skladu s točko (iii), se za gospodarstvo namesto tega uporabijo naslednji ukrepi: točka 2.2.2(a) in točke od 4.1. do 4.6.
                                                                     Po pokončanju in popolnem uničenju živali iz prvega odstavka druge možnosti ali njihovem zakolu za prehrano ljudi veljajo na gospodarstvu pogoji, določeni v točki 3, če je bilo odločeno, da se zanj uporabi druga možnost.
                                                                  
                                                               
                                                                     (d)
                                                                  
                                                                  
                                                                     Tretja možnost – pokončanje in popolno uničenje vseh živali nista obvezni
                                                                     Država članica lahko odloči, da ne bo pokončala in popolnoma uničila živali, opredeljenih s poizvedbo iz druge in tretje alinee točke 1(b), če so izpolnjena merila iz vsaj ene od spodaj navedenih štirih alinej:
                                                                     
                                                                                 —
                                                                              
                                                                              
                                                                                 je težko dobiti nadomestne ovce genotipov, dovoljenih v skladu s točko 3.2(a) in (b),
                                                                              
                                                                           
                                                                                 —
                                                                              
                                                                              
                                                                                 je pogostost alela ARR v pasmi ali na gospodarstvu majhna,
                                                                              
                                                                           
                                                                                 —
                                                                              
                                                                              
                                                                                 se to zdi potrebno za izogibanje oplojevanju v ožjem sorodstvu,
                                                                              
                                                                           
                                                                                 —
                                                                              
                                                                              
                                                                                 država članica na podlagi tehtnega premisleka o vseh epidemioloških dejavnikih meni, da je to potrebno.
                                                                              
                                                                           Države članice, ki pri nadzoru izbruhov klasičnega praskavca dovolijo uporabo tretje možnosti, vodijo evidence razlogov in meril vsake posamezne odločitve za njeno uporabo.
                                                                     Če se na gospodarstvu, na katerem se uporablja tretja možnost, ugotovijo novi primeri klasičnega praskavca, država članica znova oceni ustreznost razlogov in meril, na podlagi katerih se je odločila, da za to gospodarstvo uporabi tretjo možnost. Če se ugotovi, da s tretjo možnostjo ni mogoče zagotoviti ustreznega nadzora nad izbruhom, država članica za nadzor tega gospodarstva namesto te možnosti uporabi prvo ali drugo možnost, kot sta opredeljeni v točkah (b) in (c).
                                                                     Genotip za prionski protein vseh ovac, in sicer za do največ 50 ovac, se določi v treh mesecih od datuma potrditve prvega registriranega primera klasičnega praskavca.
                                                                     Za gospodarstvo, v zvezi s katerim je bilo odločeno, da se zanj uporabi tretja možnost, se takoj uporabijo pogoji iz točke 2.2.2(a) in točke 4.
                                                                  
                                                               
                                                   
                                                         2.2.3
                                                      
                                                      
                                                         Primeri, ko je potrjen atipični praskavec
                                                         Če je potrjeni primer TSE na gospodarstvu primer atipičnega praskavca, se za gospodarstvo uporabi naslednji protokol okrepljenega spremljanja TSE za dveletno obdobje od datuma odkritja zadnjega primera atipičnega praskavca: vse ovce in koze, starejše od 18 mesecev in zaklane za prehrano ljudi, ter ovce in koze, starejše od 18 mesecev, ki so poginile ali bile pokončane na gospodarstvu, se testirajo na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X.
                                                         Če je v dveletnem obdobju okrepljenega spremljanja TSE iz prvega odstavka potrjen primer TSE, ki ni atipični praskavec, se za gospodarstvo uporabijo ukrepi iz točke 2.2.1 ali 2.2.2.
                                                      
                                                   
                                       
                                             2.3
                                          
                                          
                                             Če je bila žival, okužena s TSE, vnesena z drugega gospodarstva:
                                             
                                                         (a)
                                                      
                                                      
                                                         lahko država članica na podlagi zgodovine okužene živali izvede ukrepe za izkoreninjenje na izvornem gospodarstvu poleg gospodarstva ali namesto na gospodarstvu, na katerem je bila okužba potrjena;
                                                      
                                                   
                                                         (b)
                                                      
                                                      
                                                         v primeru, da zemljišča za pašo ne uporablja le en trop, lahko države članice na podlagi tehtnega premisleka o vseh epidemioloških dejavnikih omejijo izvajanje ukrepov za izkoreninjenje na en trop;
                                                      
                                                   
                                                         (c)
                                                      
                                                      
                                                         kadar na gospodarstvu biva več kot en trop, lahko države članice omejijo izvajanje ukrepov izkoreninjenja na trop, pri katerem je bila potrjena TSE, če je preverjeno, da tropi bivajo ločeno eden od drugega in da je verjetnost širitve okužbe med tropi z neposrednim ali posrednim stikom majhna.
                                                      
                                                   
                                       
                           
                                 3.
                              
                              
                                 Po pokončanju in popolnem uničenju vseh živali, opredeljenih na gospodarstvu, ali njihovem zakolu za prehrano ljudi v skladu s točko 2.2.1, točko 2.2.2(b) ali točko 2.2.2(c):
                                 
                                             3.1
                                          
                                          
                                             Za gospodarstvo se uporablja protokol okrepljenega spremljanja TSE, vključno s testiranjem na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X pri vseh spodaj navedenih živalih, starejših od 18 mesecev, razen pri ovcah genotipa ARR/ARR:
                                             
                                                         (a)
                                                      
                                                      
                                                         živalih, ki so bivale na gospodarstvu v času, ko je bil potrjen primer TSE v skladu s točko 2.2.2(c), in so bile zaklane za prehrano ljudi;
                                                      
                                                   
                                                         (b)
                                                      
                                                      
                                                         živalih, ki so poginile ali bile pokončane na gospodarstvu, vendar niso bile pokončane v okviru akcije za izkoreninjenje bolezni.
                                                      
                                                   
                                       
                                             3.2
                                          
                                          
                                             Na gospodarstvo se lahko vnesejo samo naslednje živali:
                                             
                                                         (a)
                                                      
                                                      
                                                         ovni genotipa ARR/ARR;
                                                      
                                                   
                                                         (b)
                                                      
                                                      
                                                         ovce z najmanj enim alelom ARR in brez alela VRQ;
                                                      
                                                   
                                                         (c)
                                                      
                                                      
                                                         koze, če so bili po odpremi tropa očiščeni in razkuženi vsi bivalni prostori živali na gospodarstvu.
                                                      
                                                   
                                       
                                             3.3
                                          
                                          
                                             Na gospodarstvu se lahko uporabljajo samo naslednji plemenski ovni in zarodna tkiva ovac:
                                             
                                                         (a)
                                                      
                                                      
                                                         ovni genotipa ARR/ARR;
                                                      
                                                   
                                                         (b)
                                                      
                                                      
                                                         seme ovnov genotipa ARR/ARR;
                                                      
                                                   
                                                         (c)
                                                      
                                                      
                                                         zarodki z najmanj enim alelom ARR in brez alela VRQ.
                                                      
                                                   
                                       
                                             3.4
                                          
                                          
                                             Premik živali z gospodarstva se dovoli ali za namene uničenja ali pod naslednjimi pogoji:
                                             
                                                         (a)
                                                      
                                                      
                                                         z gospodarstva je za vse namene, vključno z vzrejo, dovoljen premik naslednjih živali:
                                                         
                                                                     —
                                                                  
                                                                  
                                                                     ovac genotipa ARR/ARR;
                                                                  
                                                               
                                                                     —
                                                                  
                                                                  
                                                                     ovac z enim alelom ARR in brez alela VRQ, če se premaknejo na druga gospodarstva, za katera veljajo omejitve na podlagi ukrepov v skladu s točko 2.2.2.(c) ali 2.2.2(d);
                                                                  
                                                               
                                                                     —
                                                                  
                                                                  
                                                                     koz, če se premaknejo na druga gospodarstva, za katera veljajo omejitve na podlagi ukrepov v skladu s točko 2.2.2.(c) ali 2.2.2(d);
                                                                  
                                                               
                                                   
                                                         (b)
                                                      
                                                      
                                                         z gospodarstva je neposredno za zakol za prehrano ljudi dovoljen premik naslednjih živali:
                                                         
                                                                     —
                                                                  
                                                                  
                                                                     ovac z najmanj enim alelom ARR;
                                                                  
                                                               
                                                                     —
                                                                  
                                                                  
                                                                     koz;
                                                                  
                                                               
                                                                     —
                                                                  
                                                                  
                                                                     jagnjet in kozličkov, ki so na datum zakola mlajši od treh mesecev, če tako določi država članica;
                                                                  
                                                               
                                                                     —
                                                                  
                                                                  
                                                                     vseh živali, če se država članica odloči za uporabo odstopanj iz točk 2.2.2(b)(i) in 2.2.2(c)(i);
                                                                  
                                                               
                                                   
                                                         (c)
                                                      
                                                      
                                                         če tako določi država članica, je premik jagnjet in kozličkov na drugo gospodarstvo na njenem ozemlju dovoljen samo za namene pitanja pred zakolom, pri čemer morajo biti izpolnjeni naslednji pogoji:
                                                         
                                                                     —
                                                                  
                                                                  
                                                                     na ciljnem gospodarstvu ni drugih ovac ali koz, razen tistih, ki se pitajo pred zakolom;
                                                                  
                                                               
                                                                     —
                                                                  
                                                                  
                                                                     jagnjeta in kozlički z gospodarstev, na katerih se izvajajo ukrepi za izkoreninjenje, se po koncu obdobja pitanja prepeljejo neposredno v klavnico na ozemlju iste države članice, ob zakolu pa ne smejo biti starejši od 12 mesecev.
                                                                  
                                                               
                                                   
                                       
                                             3.5
                                          
                                          
                                             Omejitve iz točk od 3.1 do 3.4 se na gospodarstvu uporabljajo še:
                                             
                                                         (a)
                                                      
                                                      
                                                         do datuma, ko vse ovce na gospodarstvu dosežejo status ARR/ARR, če na njem ne bivajo koze, ali
                                                      
                                                   
                                                         (b)
                                                      
                                                      
                                                         dve leti od datuma, ko so bili izvedeni vsi ukrepi iz točke 2.2.1, 2.2.2(b) ali 2.2.2(c), če v tem dveletnem obdobju ni bil odkrit primer TSE, ki ni atipični praskavec. Če je v tem dveletnem obdobju na gospodarstvu potrjen primer atipičnega praskavca, se za zadevno gospodarstvo uporabijo še ukrepi iz točke 2.2.3.
                                                      
                                                   
                                       
                           
                                 4.
                              
                              
                                 Po sprejetju odločitve o uporabi tretje možnosti iz točke 2.2.2(d) ali odstopanja iz točke 2.2.2(c)(iii) se za gospodarstvo takoj uporabijo naslednji ukrepi:
                                 
                                             4.1
                                          
                                          
                                             Za gospodarstvo se uporablja protokol okrepljenega spremljanja TSE, vključno s testiranjem na prisotnost TSE v skladu z laboratorijskimi metodami in protokoli iz točke 3.2 dela 3 poglavja C Priloge X, pri vseh spodaj navedenih živalih, starejših od 18 mesecev, razen pri ovcah genotipa ARR/ARR:
                                             
                                                         (a)
                                                      
                                                      
                                                         živalih, ki so bile zaklane za prehrano ljudi;
                                                      
                                                   
                                                         (b)
                                                      
                                                      
                                                         živalih, ki so poginile ali bile pokončane na gospodarstvu, vendar niso bile pokončane v okviru akcije za izkoreninjenje bolezni.
                                                      
                                                   
                                       
                                             4.2
                                          
                                          
                                             Na gospodarstva se lahko vnesejo samo naslednje ovce:
                                             
                                                         (a)
                                                      
                                                      
                                                         ovni genotipa ARR/ARR;
                                                      
                                                   
                                                         (b)
                                                      
                                                      
                                                         ovce z najmanj enim alelom ARR in brez alela VRQ.
                                                         Vendar lahko država članica z odstopanjem od točk (a) in (b) dovoli, da se na gospodarstvo vnesejo živali iz točk (c) in (d), če je pasma, ki se redi na njem, na seznamu države članice kot lokalna pasma v nevarnosti, da se preneha rediti, v skladu s Prilogo IV k Uredbi Komisije (ES) št. 1974/2006 (8) in je pogostost alela ARR v pasmi majhna:
                                                      
                                                   
                                                         (c)
                                                      
                                                      
                                                         ovni z najmanj enim alelom ARR in brez alela VRQ;
                                                      
                                                   
                                                         (d)
                                                      
                                                      
                                                         ovce brez alela VRQ.
                                                      
                                                   
                                       
                                             4.3
                                          
                                          
                                             Na gospodarstvu se lahko uporabljajo samo naslednji plemenski ovni in zarodna tkiva ovac:
                                             
                                                         (a)
                                                      
                                                      
                                                         ovni genotipa ARR/ARR;
                                                      
                                                   
                                                         (b)
                                                      
                                                      
                                                         seme ovnov genotipa ARR/ARR;
                                                      
                                                   
                                                         (c)
                                                      
                                                      
                                                         zarodki z najmanj enim alelom ARR in brez alela VRQ.
                                                         Vendar lahko država članica z odstopanjem od točk (a), (b) in (c) dovoli, da se na gospodarstvu uporabijo plemenski ovni in zarodna tkiva ovac iz točk (d), (e) in (f), če je pasma, ki se redi na njem, na seznamu države članice kot lokalna pasma v nevarnosti, da se preneha rediti, v skladu s Prilogo IV k Uredbi Komisije (ES) št. 1974/2006 in je pogostost alela ARR v pasmi majhna:
                                                      
                                                   
                                                         (d)
                                                      
                                                      
                                                         ovni z najmanj enim alelom ARR in brez alela VRQ;
                                                      
                                                   
                                                         (e)
                                                      
                                                      
                                                         seme ovnov z najmanj enim alelom ARR in brez alela VRQ;
                                                      
                                                   
                                                         (f)
                                                      
                                                      
                                                         zarodki brez alela VRQ.
                                                      
                                                   
                                       
                                             4.4
                                          
                                          
                                             Premik živali z gospodarstva se dovoli za namene uničenja ali pa zanj veljajo naslednji pogoji:
                                             
                                                         (a)
                                                      
                                                      
                                                         ovne in ovce genotipa ARR/ARR je dovoljeno z gospodarstva premakniti za vse namene, vključno z vzrejo, če se premaknejo na druga gospodarstva, za katera se uporabljajo ukrepi v skladu s točko 2.2.2(c) ali 2.2.2(d);
                                                      
                                                   
                                                         (b)
                                                      
                                                      
                                                         z gospodarstva je neposredno za zakol za prehrano ljudi dovoljeno premakniti naslednje živali:
                                                         
                                                                     —
                                                                  
                                                                  
                                                                     ovce z vsaj enim alelom ARR, ter če tako določi država članica, jagnjeta in kozličke, ki so na datum zakola mlajši od treh mesecev,
                                                                  
                                                               
                                                                     —
                                                                  
                                                                  
                                                                     ali vse živali, če se država članica odloči za uporabo odstopanja od druge možnosti, določenega v točki 2.2.2(c)(iii), ali odstopanja od tretje možnosti, določenega v točki 2.2.2(d);
                                                                  
                                                               
                                                   
                                                         (c)
                                                      
                                                      
                                                         če tako določi država članica, je premik jagnjet in kozličkov na drugo gospodarstvo na njenem ozemlju dovoljen samo za namene pitanja pred zakolom, pri čemer morajo biti izpolnjeni naslednji pogoji:
                                                         
                                                                     —
                                                                  
                                                                  
                                                                     na ciljnem gospodarstvu ni drugih ovac ali koz, razen tistih, ki se pitajo pred zakolom;
                                                                  
                                                               
                                                                     —
                                                                  
                                                                  
                                                                     jagnjeta in kozlički z gospodarstva, na katerem se izvajajo ukrepi za izkoreninjenje, se po koncu obdobja pitanja prepeljejo neposredno v klavnico na ozemlju iste države članice, ob zakolu pa ne smejo biti starejši od 12 mesecev.
                                                                  
                                                               
                                                   
                                       
                                             4.5
                                          
                                          
                                             Za premik zarodnih tkiv z gospodarstva veljajo naslednji pogoji: država članica zagotovi, da se seme, zarodki in jajčne celice z gospodarstva ne odpremljajo.
                                          
                                       
                                             4.6
                                          
                                          
                                             V obdobju kotenja je prepovedana skupna paša vseh ovac in koz na gospodarstvu z ovcami in kozami z drugih gospodarstev.
                                             Zunaj obdobja kotitve se za skupno pašo uvedejo omejitve, ki jih določi država članica na podlagi tehtnega premisleka o vseh epidemioloških dejavnikih.
                                          
                                       
                                             4.7
                                          
                                          
                                             Na gospodarstvih, na katerih je bila uporabljena tretja možnost v skladu s točko 2.2.2(d), se še dve leti po odkritju zadnjega primera TSE, ki ni atipični praskavec, uporabljajo omejitve, določene v točki 2.2.2(a) in točkah od 4.1 do 4.6. Če je v tem dveletnem obdobju na gospodarstvu potrjen primer atipičnega praskavca, se za zadevno gospodarstvo uporabijo še ukrepi iz točke 2.2.3.
                                             Na gospodarstvih, na katerih se izvaja odstopanje od druge možnosti, določeno v točki 2.2.2(c)(iii), se uporabljajo omejitve iz točke 2.2.2(a) in točk od 4.1 do 4.6 do popolnega uničenja živali, opredeljenih za pokončanje v skladu s točko 2.2.2(c), ali njihovega zakola za prehrano ljudi, zatem pa se uporabljajo omejitve iz točke 3.
                                          
                                       
                           POGLAVJE C
                     
                        Minimalne zahteve za rejski program selekcije za odpornost ovac proti tse v skladu s členom 6A
                     
                     
                        DEL 1
                     
                     
                        
                           Splošne zahteve
                        
                     
                     
                                 1.
                              
                              
                                 Rejski program se osredotoči na trope visoke genske kakovosti, kot so opredeljene v točki 3 Priloge I k Odločbi Komisije 2002/1003/ES.
                                 Vendar lahko države članice, ki imajo vzpostavljen rejski program, dovolijo vzorčenje in genotipizacijo tudi le pri plemenskih ovnih v tropih, ki niso vključeni v ta program.
                              
                           
                                 2.
                              
                              
                                 Vzpostavi se podatkovna baza, ki vsebuje najmanj naslednje informacije:
                                 
                                             (a)
                                          
                                          
                                             opredelitev, pasma in število živali v vseh tropih, vključenih v rejski program;
                                          
                                       
                                             (b)
                                          
                                          
                                             identifikacija posameznih živali, vzorčenih v okviru rejskega programa, vključno s plemenskimi ovni, vzorčenimi v tropih, ki niso vključeni v rejski program;
                                          
                                       
                                             (c)
                                          
                                          
                                             rezultati testov genotipizacije.
                                          
                                       
                           
                                 3.
                              
                              
                                 Vzpostavi se sistem enotnega certificiranja, pri čemer se genotip vsake živali, vzorčene v okviru rejskega programa, vključno s plemenskimi ovni, vzorčenimi v tropih, ki niso vključeni v rejski program, certificira s sklicem na individualno identifikacijsko številko.
                              
                           
                                 4.
                              
                              
                                 Vzpostavi se sistem za identifikacijo živali in vzorcev, obdelavo vzorcev in pošiljanje rezultatov, ki zmanjšuje možnost za človeško napako. Učinkovitost navedenega sistema se redno in naključno preverja.
                              
                           
                                 5.
                              
                              
                                 Genotipizacija krvi ali drugih tkiv, zbranih za namene rejskega programa, vključno s plemenskimi ovni, vzorčenimi v tropih, ki niso vključeni v rejski program, se izvaja v laboratorijih, odobrenih v okviru navedenega programa.
                              
                           
                                 6.
                              
                              
                                 Pristojni organ države članice lahko rejskim društvom pomaga pri vzpostavitvi genskih bank s semenom, z jajčnimi celicami in zarodki, reprezentativnimi za genotipe za prionski protein, ki lahko postanejo redki kot posledica izvajanja rejskega programa.
                              
                           
                                 7.
                              
                              
                                 Rejski programi se sestavijo za vsako pasmo ob upoštevanju:
                                 
                                             (a)
                                          
                                          
                                             pogostosti različnih alelov znotraj pasme;
                                          
                                       
                                             (b)
                                          
                                          
                                             redkosti pasme;
                                          
                                       
                                             (c)
                                          
                                          
                                             izogibanja oplojevanja v ožjem sorodstvu ali genskega zdrsa.
                                          
                                       
                           
                        DEL 2
                     
                     
                        
                           Posebni predpisi za trope, vključene v program
                        
                     
                     
                                 1.
                              
                              
                                 Cilj rejskega programa je povečevati pogostost alela ARR v tropu, hkrati pa zmanjševati prevalenco tistih alelov, ki dokazano povečujejo občutljivost za TSE.
                              
                           
                                 2.
                              
                              
                                 Minimalne zahteve za trope, vključene v program, so:
                                 
                                             (a)
                                          
                                          
                                             vse živali v tropu, ki bodo genotipizirane, se individualno označijo z uporabo zanesljivih sredstev;
                                          
                                       
                                             (b)
                                          
                                          
                                             vsi plemenski ovni v tropu se genotipizirajo pred razplodom;
                                          
                                       
                                             (c)
                                          
                                          
                                             vsak samec z alelom VRQ se zakolje ali kastrira v šestih mesecih po določitvi njegovega genotipa; nobena takšna žival ne zapusti gospodarstva, razen za zakol;
                                          
                                       
                                             (d)
                                          
                                          
                                             samice, za katere je znano, da imajo alel VRQ, ne zapustijo gospodarstva, razen za zakol;
                                          
                                       
                                             (e)
                                          
                                          
                                             samci, vključno s plemenjaki za umetno osemenjevanje, razen tistih, ki so certificirani v okviru rejskega programa, se ne uporabljajo za razplod v tropu.
                                          
                                       
                           
                                 3.
                              
                              
                                 Države članice lahko odobrijo odstopanja od zahtev iz točke 2(c) in (d) za namene zaščite pasem in proizvodnih značilnosti.
                              
                           
                                 4.
                              
                              
                                 Države članice Komisijo obvestijo o vsakem odstopanju, odobrenem na podlagi točke 3, in o uporabljenih merilih.
                              
                           
                        DEL 3
                     
                     
                        
                           Posebni predpisi za plemenske ovne, vzorčene v tropih, ki niso vključene v rejski program
                        
                     
                     
                                 1.
                              
                              
                                 Ovni, ki se vzorčijo, se individualno označijo z uporabo zanesljivih sredstev.
                              
                           
                                 2.
                              
                              
                                 Noben oven, za katerega se ugotovi, da ima alel VRQ, ne zapusti gospodarstva, razen za zakol.
                              
                           
                        DEL 4
                     
                     
                        
                           Okvir za priznavanje statusa odpornosti proti TSE za trope ovac
                        
                     
                     
                                 1.
                              
                              
                                 Z okvirom za priznavanje statusa odpornosti proti TSE za trope ovac se priznava status odpornosti proti TSE tropom ovac, ki izpolnjujejo merila iz rejskega programa kot rezultat vključitve v program, kakor je določeno v členu 6a.
                                 Status se priznava najmanj na naslednjih dveh ravneh:
                                 
                                             (a)
                                          
                                          
                                             trop na ravni I so tropi, sestavljene izključno iz ovac genotipa ARR/ARR;
                                          
                                       
                                             (b)
                                          
                                          
                                             trop na ravni II so tropi, katerih potomce so zaplodili izključno ovni genotipa ARR/ARR.
                                          
                                       Države članice lahko za izpolnjevanje nacionalnih zahtev priznajo status na nadaljnjih ravneh.
                              
                           
                                 2.
                              
                              
                                 Redno naključno vzorčenje ovac iz tropov, odpornih proti TSE, se izvaja:
                                 
                                             (a)
                                          
                                          
                                             na gospodarstvu ali v klavnici, da se preveri njihov genotip;
                                          
                                       
                                             (b)
                                          
                                          
                                             v klavnici, da se zagotovi testiranje na TSE v skladu s Prilogo III, v primeru tropov na ravni I pri živalih, starejših od 18 mesecev.
                                          
                                       
                           
                        DEL 5
                     
                     
                        
                           Poročila, ki jih morajo države članice predložiti Komisiji
                        
                     
                     Države članice, ki v svoji populaciji ovac uvajajo nacionalne rejske programe za izbiro ovac, odpornih proti TSE:
                     
                                 1.
                              
                              
                                 Komisijo uradno obvestijo o zahtevah za takšne programe;
                              
                           
                                 2.
                              
                              
                                 Komisiji predložijo letno poročilo o napredku.
                              
                           Poročilo za vsako koledarsko leto se predloži najpozneje do 31. marca naslednjega leta.
                  
               
            
                  (4)
               
               
                  Poglavje A Priloge VIII se nadomesti z naslednjim:
                  „POGLAVJE A
                  
                     Pogoji za trgovino z živimi živalmi, semenom in zarodki med državami članicami Unije
                  
                  
                     ODDELEK A
                  
                  
                     
                        Pogoji, ki se uporabljajo za ovce in koze ter njihovo seme in zarodke
                     
                  
                  1.   Gospodarstva z zanemarljivim tveganjem za klasični praskavec in nadzorovanim tveganjem za klasični praskavec
                  
                              1.1
                           
                           
                              Države članice lahko vzpostavijo ali nadzirajo uradni program za priznanje gospodarstev z zanemarljivim tveganjem za klasični praskavec in gospodarstev z nadzorovanim tveganjem za klasični praskavec.
                              V tem primeru vodijo seznam gospodarstev z ovcami in kozami z zanemarljivim tveganjem in gospodarstev z nadzorovanim tveganjem za klasični praskavec.
                           
                        
                              1.2
                           
                           
                              Status gospodarstva z zanemarljivim tveganjem za klasični praskavec se lahko prizna gospodarstvu z ovcami s statusom odpornosti proti TSE na ravni I, kot je določena v točki 1(a) dela 4 poglavja C Priloge VII, na katerem že vsaj sedem let ni bilo potrjenega primera klasičnega praskavca.
                              Gospodarstvu z ovcami, kozami ali ovcami in kozami se lahko prizna status zanemarljivega tveganja za klasični praskavec tudi, če že vsaj sedem let izpolnjuje naslednje pogoje:
                              
                                          (a)
                                       
                                       
                                          ovce in koze so trajno označene, hranijo pa se tudi evidence, ki omogočajo sledljivost do njihovega gospodarstva rojstva;
                                       
                                    
                                          (b)
                                       
                                       
                                          hranijo se evidence premikov ovac in koz na gospodarstvo in z njega;
                                       
                                    
                                          (c)
                                       
                                       
                                          vnesejo se lahko samo naslednje ovce in koze:
                                          
                                                      (i)
                                                   
                                                   
                                                      ovce in koze z gospodarstev z zanemarljivim tveganjem za klasični praskavec;
                                                   
                                                
                                                      (ii)
                                                   
                                                   
                                                      ovce in koze z gospodarstev, ki pogoje iz točk od (a) do (i) izpolnjujejo že najmanj sedem let ali vsaj tako dolgo kot gospodarstvo, na katero naj bi bile vnesene;
                                                   
                                                
                                                      (iii)
                                                   
                                                   
                                                      ovce genotipa ARR/ARR za prionski protein;
                                                   
                                                
                                    
                                          (d)
                                       
                                       
                                          uradni veterinar ali veterinar, ki ga za to pooblasti pristojni organ, na gospodarstvu izvaja redne kontrolne preglede skladnosti z določbami točk od (a) do (i), in sicer najmanj enkrat letno od 1. januarja 2014;
                                       
                                    
                                          (e)
                                       
                                       
                                          ni bilo potrjenega primera klasičnega praskavca;
                                       
                                    
                                          (f)
                                       
                                       
                                          vse ovce in koze, starejše od 18 mesecev in zaklane za prehrano ljudi, pregleda uradni veterinar, vse tiste, ki kažejo znake shiranosti ali nevrološke znake ali so poslane na zakol v sili, pa se laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Do 31. decembra 2013 se vse ovce in koze iz točke 3 dela II poglavja A Priloge III, ki so starejše od 18 mesecev in so poginile ali bile pokončane iz razloga, ki ni zakol za prehrano ljudi, laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Od 1. januarja 2014 se vse ovce in koze, ki so starejše od 18 mesecev in so poginile ali bile pokončane iz razloga, ki ni zakol za prehrano ljudi, laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Države članice se lahko z odstopanjem od pogojev, določenih v drugem in tretjem odstavku točke (f), odločijo za uporabo določb prvega odstavka točke (f) za ovce in koze, ki so starejše od 18 mesecev, so brez tržne vrednosti in so ob koncu produktivnega življenja izločene, namesto da bi bile zaklane za prehrano ljudi.
                                       
                                    Poleg pogojev iz točk od (a) do (f) se od 1. januarja 2014 zagotovi še skladnost z naslednjimi pogoji:
                              
                                          (g)
                                       
                                       
                                          vnesejo se lahko samo naslednji zarodki/oociti ovac in koz:
                                          
                                                      (i)
                                                   
                                                   
                                                      zarodki/oociti darovalk, ki so od rojstva bivale v državi članici z zanemarljivim tveganjem za klasični praskavec ali na gospodarstvu z zanemarljivim ali nadzorovanim tveganjem za klasični praskavec ali ki izpolnjujejo naslednje zahteve:
                                                      
                                                                  —
                                                               
                                                               
                                                                  trajno so označene, da se tako omogoči sledljivost do njihovega gospodarstva rojstva;
                                                               
                                                            
                                                                  —
                                                               
                                                               
                                                                  od rojstva bivajo na gospodarstvih, na katerih med njihovim bivanjem ni bilo potrjenega primera klasičnega praskavca;
                                                               
                                                            
                                                                  —
                                                               
                                                               
                                                                  ob odvzemu jajčnih celic/oocitov niso kazale kliničnih znakov klasičnega praskavca;
                                                               
                                                            
                                                
                                                      (ii)
                                                   
                                                   
                                                      zarodki/oociti ovac genotipa ARR/ARR za prionski protein;
                                                   
                                                
                                    
                                          (h)
                                       
                                       
                                          vnese se lahko samo naslednje seme ovac in koz:
                                          
                                                      (i)
                                                   
                                                   
                                                      seme darovalcev, ki so od rojstva bivali v državi članici z zanemarljivim tveganjem za klasični praskavec ali na gospodarstvu z zanemarljivim ali nadzorovanim tveganjem za klasični praskavec ali ki izpolnjujejo naslednje zahteve:
                                                      
                                                                  —
                                                               
                                                               
                                                                  trajno so označeni, da se tako omogoči sledljivost do njihovega gospodarstva rojstva;
                                                               
                                                            
                                                                  —
                                                               
                                                               
                                                                  ob odvzemu semena niso kazali kliničnih znakov klasičnega praskavca;
                                                               
                                                            
                                                
                                                      (ii)
                                                   
                                                   
                                                      seme ovnov genotipa ARR/ARR za prionski protein;
                                                   
                                                
                                    
                                          (i)
                                       
                                       
                                          ovce in koze na gospodarstvu nimajo neposrednega ali posrednega stika, vključno s skupno pašo, z ovcami in kozami z gospodarstev z nižjim statusom.
                                       
                                    
                        
                              1.3
                           
                           
                              Gospodarstvu z ovcami in/ali kozami se lahko prizna status nadzorovanega tveganja za klasični praskavec, če že vsaj tri leta izpolnjuje naslednje pogoje:
                              
                                          (a)
                                       
                                       
                                          ovce in koze so trajno označene, hranijo pa se tudi evidence, ki omogočajo sledljivost do njihovega gospodarstva rojstva;
                                       
                                    
                                          (b)
                                       
                                       
                                          hranijo se evidence premikov ovac in koz na gospodarstvo in z njega;
                                       
                                    
                                          (c)
                                       
                                       
                                          vnesejo se lahko samo naslednje ovce in koze:
                                          
                                                      (i)
                                                   
                                                   
                                                      ovce in koze z gospodarstev z zanemarljivim ali nadzorovanim tveganjem za klasični praskavec;
                                                   
                                                
                                                      (ii)
                                                   
                                                   
                                                      ovce in koze z gospodarstev, ki pogoje iz točk od (a) do (i) izpolnjujejo že najmanj tri leta ali vsaj tako dolgo kot gospodarstvo, na katero naj bi bile vnesene;
                                                   
                                                
                                                      (iii)
                                                   
                                                   
                                                      ovce genotipa ARR/ARR za prionski protein;
                                                   
                                                
                                    
                                          (d)
                                       
                                       
                                          uradni veterinar ali veterinar, ki ga za to pooblasti pristojni organ, na gospodarstvu izvaja redne kontrolne preglede skladnosti z določbami točk od (a) do (i), in sicer od 1. januarja 2014 najmanj enkrat letno;
                                       
                                    
                                          (e)
                                       
                                       
                                          ni bilo potrjenega primera klasičnega praskavca;
                                       
                                    
                                          (f)
                                       
                                       
                                          vse ovce in koze, starejše od 18 mesecev in zaklane za prehrano ljudi, pregleda uradni veterinar, vse tiste, ki kažejo znake shiranosti ali nevrološke znake ali so poslane na zakol v sili, pa se laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Do 31. decembra 2013 se vse ovce in koze iz točke 3 dela II poglavja A Priloge III, ki so starejše od 18 mesecev in so poginile ali bile pokončane iz razloga, ki ni zakol za prehrano ljudi, laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Od 1. januarja 2014 se vse ovce in koze, ki so starejše od 18 mesecev in so poginile ali bile pokončane iz razloga, ki ni zakol za prehrano ljudi, laboratorijsko testirajo na klasični praskavec v skladu z laboratorijskimi metodami in protokoli iz točke 3.2 dela 3 poglavja C Priloge X.
                                          Države članice se lahko z odstopanjem od pogojev, določenih v drugem in tretjem odstavku točke (f), odločijo za uporabo določb prvega odstavka točke (f) za ovce in koze, ki so starejše od 18 mesecev, so brez tržne vrednosti in so ob koncu produktivnega življenja izločene, namesto da bi bile zaklane za prehrano ljudi.
                                       
                                    Poleg pogojev iz točk od (a) do (f) se od 1. januarja 2014 zagotovi še skladnost z naslednjimi pogoji:
                              
                                          (g)
                                       
                                       
                                          vnesejo se lahko samo naslednji zarodki/oociti ovac in koz:
                                          
                                                      (i)
                                                   
                                                   
                                                      zarodki/oociti darovalk, ki so od rojstva bivale v državi članici z zanemarljivim tveganjem za klasični praskavec ali na gospodarstvu z zanemarljivim ali nadzorovanim tveganjem za klasični praskavec ali ki izpolnjujejo naslednje zahteve:
                                                      
                                                                  —
                                                               
                                                               
                                                                  trajno so označene, da se tako omogoči sledljivost do njihovega gospodarstva rojstva;
                                                               
                                                            
                                                                  —
                                                               
                                                               
                                                                  od rojstva bivajo na gospodarstvih, na katerih med njihovim bivanjem ni bilo potrjenega primera klasičnega praskavca;
                                                               
                                                            
                                                                  —
                                                               
                                                               
                                                                  ob odvzemu jajčnih celic/oocitov niso kazale kliničnih znakov klasičnega praskavca;
                                                               
                                                            
                                                
                                                      (ii)
                                                   
                                                   
                                                      zarodki/oociti ovac genotipa ARR/ARR za prionski protein;
                                                   
                                                
                                    
                                          (h)
                                       
                                       
                                          vnese se lahko samo naslednje seme ovac in koz:
                                          
                                                      (i)
                                                   
                                                   
                                                      seme darovalcev, ki so od rojstva bivali v državi članici z zanemarljivim tveganjem za klasični praskavec ali na gospodarstvu z zanemarljivim ali nadzorovanim tveganjem za klasični praskavec ali ki izpolnjujejo naslednje zahteve:
                                                      
                                                                  —
                                                               
                                                               
                                                                  trajno so označeni, da se tako omogoči sledljivost do njihovega gospodarstva rojstva;
                                                               
                                                            
                                                                  —
                                                               
                                                               
                                                                  ob odvzemu semena niso kazali kliničnih znakov klasičnega praskavca;
                                                               
                                                            
                                                
                                                      (ii)
                                                   
                                                   
                                                      seme ovnov genotipa ARR/ARR za prionski protein;
                                                   
                                                
                                    
                                          (i)
                                       
                                       
                                          ovce in koze na gospodarstvu nimajo neposrednega ali posrednega stika, vključno s skupno pašo, z ovcami in kozami z gospodarstev z nižjim statusom.
                                       
                                    
                        
                              1.4
                           
                           
                              Če je na gospodarstvu z zanemarljivim ali nadzorovanim tveganjem za klasični praskavec ali na gospodarstvu, za katero se s poizvedbo iz dela 1 poglavja B Priloge VII ugotovi, da je epidemiološko povezano z gospodarstvom z zanemarljivim ali nadzorovanim tveganjem za klasični praskavec, potrjen primer klasičnega praskavca, se gospodarstvo z zanemarljivim ali nadzorovanim tveganjem za klasični praskavec takoj izbriše s seznama iz točke 1.1.
                              Država članica o tem takoj obvesti druge države članice, ki so uvozile ovce in koze z zadevnega gospodarstva oziroma seme ali zarodke, odvzete pri ovcah in kozah, ki so bivale na zadevnem gospodarstvu, v zadnjih sedmih letih v primeru gospodarstva z zanemarljivim tveganjem oziroma v zadnjih treh letih v primeru gospodarstva z nadzorovanim tveganjem.
                           
                        2.   Države članice ali območja v državi članici z zanemarljivim tveganjem za klasični praskavec
                  
                              2.1
                           
                           
                              Če država članica meni, da za njeno ozemlje ali del njenega ozemlja velja zanemarljivo tveganje za klasični praskavec, Komisiji predloži ustrezno dokazno dokumentacijo, pri čemer navede zlasti naslednje:
                              
                                          (j)
                                       
                                       
                                          izvedena je bila ocena tveganja, iz katere je razvidno, da so trenutno vzpostavljeni primerni ukrepi, ki so bili sprejeti za ustrezno časovno obdobje, da se omogoči obvladovanje vseh tveganj, ki bi bila lahko ugotovljena. V oceni tveganja se opredelijo vsi možni dejavniki za pojav klasičnega praskavca in njihov zgodovinski vidik, zlasti:
                                          
                                                      (i)
                                                   
                                                   
                                                      uvoz ali vnos ovac in koz ali njihovega semena in zarodkov, pri katerih obstaja možnost okužbe s klasičnim praskavcem;
                                                   
                                                
                                                      (ii)
                                                   
                                                   
                                                      obseg poznavanja sestave populacije ter živinorejske prakse pri ovcah in kozah;
                                                   
                                                
                                                      (iii)
                                                   
                                                   
                                                      prakse krmljenja, vključno z zauživanjem mesno-kostne moke ali ocvirkov, dobljenih iz prežvekovalcev;
                                                   
                                                
                                                      (iv)
                                                   
                                                   
                                                      uvoz mleka in mlečnih izdelkov ovac in koz, ki so namenjeni za krmljenje ovac in koz;
                                                   
                                                
                                    
                                          (k)
                                       
                                       
                                          ovce in koze, ki kažejo klinične znake, ustrezne klasičnemu praskavcu, se že vsaj sedem let testirajo;
                                       
                                    
                                          (l)
                                       
                                       
                                          v vsaj sedemletnem obdobju je bilo vsako leto testiranih dovolj ovac in koz, starejših od 18 mesecev, reprezentativnih za zaklane in izločene živali ter živali, ki so bile najdene mrtve na kmetiji, da se zagotovi raven, ki daje 95-odstotno zagotovilo odkrivanja klasičnega praskavca, če je ta prisoten v populaciji, pri ne več kot 0,1-odstotni prevalenci, ter v zadevnem obdobju ni bilo prijavljenega nobenega primera te bolezni;
                                       
                                    
                                          (m)
                                       
                                       
                                          v vsej državi članici je prepovedano krmljenje ovac in koz z mesno-kostno moko ali ocvirki, dobljenimi iz prežvekovalcev, prepoved pa se tudi dejansko izvaja že vsaj sedem let;
                                       
                                    
                                          (n)
                                       
                                       
                                          vnosi ovac in koz ter njihovega semena in zarodkov iz drugih držav članic se izvajajo v skladu s točko 4.1(b) ali točko 4.2;
                                       
                                    
                                          (o)
                                       
                                       
                                          vnosi ovac in koz ter njihovega semena in zarodkov iz tretjih držav se izvajajo v skladu s poglavjem E ali poglavjem H Priloge IX.
                                       
                                    
                        
                              2.2
                           
                           
                              Status zanemarljivega tveganja za klasični praskavec, podeljen državi članici ali območju v državi članici, je mogoče odobriti v skladu s postopkom iz člena 24(2).
                              Država članica mora obvestiti Komisijo o vseh spremembah informacij, predloženih v skladu s točko 2.1, ki zadevajo bolezen.
                              Status zanemarljivega tveganja, odobren v skladu s točko 2.2, je mogoče na podlagi takega obvestila umakniti v skladu s postopkom iz člena 24(2).
                           
                        3.   Nacionalni program nadzora klasičnega praskavca
                  
                              3.1
                           
                           
                              Država članica, ki ima nacionalni program nadzora klasičnega praskavca na vsem ozemlju:
                              
                                          (p)
                                       
                                       
                                          lahko Komisiji predloži svoj nacionalni program nadzora, v katerem opiše zlasti:
                                          
                                                      —
                                                   
                                                   
                                                      porazdelitev klasičnega praskavca v državi članici;
                                                   
                                                
                                                      —
                                                   
                                                   
                                                      vzroke za nacionalni program nadzora, ob upoštevanju pomembnosti bolezni ter razmerja med stroški in koristmi;
                                                   
                                                
                                                      —
                                                   
                                                   
                                                      statusne kategorije, opredeljene za gospodarstva, in standarde, ki jih je treba dosegati v vsaki kategoriji;
                                                   
                                                
                                                      —
                                                   
                                                   
                                                      postopke testov, ki jih je treba uporabiti;
                                                   
                                                
                                                      —
                                                   
                                                   
                                                      postopke spremljanja nacionalnega programa nadzora;
                                                   
                                                
                                                      —
                                                   
                                                   
                                                      ukrepe, ki se izvedejo, če iz katerega koli vzroka gospodarstvo izgubi svoj status;
                                                   
                                                
                                                      —
                                                   
                                                   
                                                      ukrepe, ki se izvedejo, če so rezultati kontrolnih pregledov, izvedenih v skladu z nacionalnim programom nadzora, pozitivni;
                                                   
                                                
                                    
                                          (q)
                                       
                                       
                                          program iz točke (a) se lahko odobri, če ustreza merilom iz navedene točke, v skladu s postopkom iz člena 24(2); spremembe ali dodatki v programih, ki jih predložijo države članice, se lahko odobrijo v skladu s postopkom iz člena 24(2).
                                       
                                    
                        
                              3.2
                           
                           
                              Odobrijo se nacionalni programi nadzora praskavca za naslednje države članice:
                              
                                          —
                                       
                                       
                                          Dansko,
                                       
                                    
                                          —
                                       
                                       
                                          Avstrijo,
                                       
                                    
                                          —
                                       
                                       
                                          Finsko,
                                       
                                    
                                          —
                                       
                                       
                                          Švedsko.
                                       
                                    
                        4.   Trgovina z ovcami in kozami ter njihovim semenom in zarodki med državami članicami Unije
                  Veljajo naslednji pogoji:
                  
                              4.1
                           
                           
                              Ovce in koze:
                              
                                          (a)
                                       
                                       
                                          plemenske ovce in koze, namenjene v države članice, ki nimajo statusa zanemarljivega tveganja za klasični praskavec ali odobrenega nacionalnega programa nadzora praskavca:
                                          
                                                      (i)
                                                   
                                                   
                                                      prihajajo z gospodarstev z zanemarljivim ali nadzorovanim tveganjem za klasični praskavec; vendar lahko države članice Unije do 31. decembra 2014 med seboj trgujejo s plemenskimi ovcami in kozami, ki prihajajo z gospodarstev, ki že najmanj tri leta izpolnjujejo vse zahteve iz točke 1.3(a) do (f), ali
                                                   
                                                
                                                      (ii)
                                                   
                                                   
                                                      prihajajo iz države članice ali območja v državi članici z zanemarljivim tveganjem za klasični praskavec, ali
                                                   
                                                
                                                      (iii)
                                                   
                                                   
                                                      če so to ovce, so genotipa ARR/ARR za prionski protein, če ne prihajajo z gospodarstva, za katero veljajo omejitve iz točk 3 in 4 poglavja B Priloge VII;
                                                   
                                                
                                    
                                          (b)
                                       
                                       
                                          ovce in koze za vse uporabe, razen za takojšen zakol, namenjene v države članice, ki imajo status zanemarljivega tveganja za klasični praskavec ali odobren nacionalni program nadzora praskavca:
                                          
                                                      (i)
                                                   
                                                   
                                                      prihajajo z gospodarstev z zanemarljivim tveganjem za klasični praskavec; vendar lahko države članice Unije do 31. decembra 2014 med seboj trgujejo s plemenskimi ovcami in kozami, ki prihajajo z gospodarstev, ki že najmanj sedem let izpolnjujejo vse zahteve iz točke 1.2(a) do (i), ali
                                                   
                                                
                                                      (ii)
                                                   
                                                   
                                                      prihajajo iz države članice ali območja v državi članici z zanemarljivim tveganjem za klasični praskavec, ali
                                                   
                                                
                                                      (iii)
                                                   
                                                   
                                                      če so to ovce, so genotipa ARR/ARR za prionski protein, če ne prihajajo z gospodarstva, za katero veljajo omejitve iz točk 3 in 4 poglavja B Priloge VII.
                                                   
                                                
                                    
                        
                              4.2
                           
                           
                              Seme in zarodki ovac in koz:
                              
                                          (a)
                                       
                                       
                                          so odvzeti od živali, ki so neprekinjeno od rojstva bivale na gospodarstvih z zanemarljivim ali nadzorovanim tveganjem za klasični praskavec, ali
                                       
                                    
                                          (b)
                                       
                                       
                                          so odvzeti od živali, ki so zadnja tri leta pred odvzemom neprekinjeno bivale na gospodarstvih, ki tri leta izpolnjujejo vse zahteve iz točke 1.3(a) do (f) dela 1, ali
                                       
                                    
                                          (c)
                                       
                                       
                                          so odvzeti od živali, ki neprekinjeno od rojstva bivajo v državi ali na območju z zanemarljivim tveganjem za klasični praskavec, ali
                                       
                                    
                                          (d)
                                       
                                       
                                          če gre za seme ovac, je odvzeto od ovnov genotipa ARR/ARR za prionski protein, ali
                                       
                                    
                                          (e)
                                       
                                       
                                          če gre za zarodke ovac, so ti genotipa ARR/ARR za prionski protein.
                                       
                                    
                        
                     ODDELEK B
                  
                  
                     
                        Pogoji, ki se uporabljajo za govedo
                     
                  
                  Združeno kraljestvo zagotovi, da govedo, rojeno ali rejeno na njegovem ozemlju pred 1. avgustom 1996, ni odpremljeno z njegovega ozemlja v druge države članice ali tretje države.“
               
            
                  (5)
               
               
                  Priloga IX se spremeni:
                  
                              (a)
                           
                           
                              Oddelek A poglavja C se nadomesti z naslednjim:
                              „ODDELEK A
                              
                              
                                 
                                    Proizvodi
                                 
                              
                              Za naslednje proizvode govejega, ovčjega in kozjega izvora, kakor so opredeljeni v točkah 1.10, 1.13, 1.15, 7.1, 7.5, 7.6, 7.7, 7.8 in 7.9 Priloge I k Uredbi (ES) št. 853/2004 Evropskega parlamenta in Sveta, veljajo pogoji iz oddelkov B, C ali D tega poglavja glede na kategorijo tveganja za BSE za državo porekla:
                              
                                          —
                                       
                                       
                                          sveže meso,
                                       
                                    
                                          —
                                       
                                       
                                          mleto meso,
                                       
                                    
                                          —
                                       
                                       
                                          mesni pripravki,
                                       
                                    
                                          —
                                       
                                       
                                          mesni proizvodi,
                                       
                                    
                                          —
                                       
                                       
                                          topljena živalska mast,
                                       
                                    
                                          —
                                       
                                       
                                          ocvirki,
                                       
                                    
                                          —
                                       
                                       
                                          želatina in kolagen, ki nista pridobljena iz kož živali,
                                       
                                    
                                          —
                                       
                                       
                                          obdelana čreva.“
                                       
                                    
                        
                              (b)
                           
                           
                              Poglavji D in E se nadomestita z naslednjim:
                              „POGLAVJE D
                              
                                 Uvoz živalskih stranskih proizvodov in iz njih dobljenih proizvodov govejega, ovčjega in kozjega izvora
                              
                              
                                 ODDELEK A
                              
                              
                                 
                                    Živalski stranski proizvodi
                                 
                              
                              To poglavje se uporablja za naslednje živalske stranske proizvode in pridobljene proizvode, kakor so opredeljeni v točkah 1 in 2 člena 3 Uredbe (ES) št. 1069/2009 Evropskega parlamenta in Sveta, če so ti proizvodi govejega, ovčjega in kozjega izvora:
                              
                                          (a)
                                       
                                       
                                          topljeno mast, pridobljeno iz snovi kategorije 2, ki je namenjena za organska gnojila ali sredstva za izboljšanje tal, kakor so opredeljena v točki 22 člena 3 Uredbe (ES) št. 1069/2009, ali vhodne sestavine ali vmesne proizvode;
                                       
                                    
                                          (b)
                                       
                                       
                                          kosti in proizvode iz kosti, pridobljene iz snovi kategorije 2;
                                       
                                    
                                          (c)
                                       
                                       
                                          topljeno mast, pridobljeno iz snovi kategorije 3, ki je namenjena za organska gnojila, sredstva za izboljšanje tal ali za krmo, kakor so opredeljeni v točkah 22 in 25 člena 3 Uredbe (ES) št. 1069/2009, ali vhodne sestavine ali vmesne proizvode;
                                       
                                    
                                          (d)
                                       
                                       
                                          hrano za hišne živali, vključno s pasjimi žvečilkami;
                                       
                                    
                                          (e)
                                       
                                       
                                          krvne proizvode;
                                       
                                    
                                          (f)
                                       
                                       
                                          predelane živalske beljakovine;
                                       
                                    
                                          (g)
                                       
                                       
                                          kosti in proizvode iz kosti, pridobljene iz snovi kategorije 3;
                                       
                                    
                                          (h)
                                       
                                       
                                          želatino in kolagen, ki nista pridobljena iz kož živali;
                                       
                                    
                                          (i)
                                       
                                       
                                          snovi kategorije 3 in pridobljene proizvode, razen tistih iz točk od (c) do (h), brez:
                                          
                                                      (i)
                                                   
                                                   
                                                      svežih kož živali in obdelanih kož živali;
                                                   
                                                
                                                      (ii)
                                                   
                                                   
                                                      želatine in kolagena, pridobljenih iz kož živali;
                                                   
                                                
                                                      (iii)
                                                   
                                                   
                                                      maščobnih derivatov.
                                                   
                                                
                                    
                                 ODDELEK B
                              
                              
                                 
                                    Zahteve za veterinarsko spričevalo
                                 
                              
                              Pri uvozu živalskih stranskih proizvodov in pridobljenih proizvodov govejega, ovčjega in kozjega izvora iz oddelka A se predloži veterinarsko spričevalo, ki dokazuje:
                              
                                          (a)
                                       
                                       
                                          da živalski stranski proizvod ali pridobljeni proizvod ne vsebuje in ni dobljen iz snovi s specifičnim tveganjem ali mehansko odstranjenega mesa s kosti goveda, ovac ali koz in da živali – razen živali, ki so bile rojene, neprekinjeno rejene in zaklane v državi ali regiji, ki je v skladu s členom 5(2) opredeljena kot država ali regija z zanemarljivim tveganjem za BSE –, iz katerih je ta živalski stranski proizvod ali pridobljeni proizvod dobljen, niso bile zaklane po omamljanju z vbrizgavanjem plina v kranialno votlino ali pokončane po isti metodi ali zaklane z uničenjem centralnega živčnega tkiva z vstavljanjem podolgovatega paličastega instrumenta v kranialno votlino, ali
                                       
                                    
                                          (b)
                                       
                                       
                                          da živalski stranski proizvod ali pridobljeni proizvod ne vsebuje in ni dobljen iz govejih, ovčjih in kozjih snovi, razen tistih, dobljenih iz živali, ki so bile rojene, neprekinjeno rejene in zaklane v državi ali regiji, ki je v skladu s členom 5(2) opredeljena kot država ali regija z zanemarljivim tveganjem za BSE.
                                       
                                    Poleg točk (a) in (b) se pri uvozu živalskih stranskih proizvodov in pridobljenih proizvodov iz oddelka A, ki vsebujejo mleko ali mlečne izdelke ovčjega ali kozjega izvora in so namenjeni za krmo, predloži veterinarsko spričevalo, ki dokazuje:
                              
                                          (c)
                                       
                                       
                                          da so ovce in koze, iz katerih so dobljeni ti proizvodi, neprekinjeno od rojstva bivale v državi, ki izpolnjuje naslednje zahteve:
                                          
                                                      (i)
                                                   
                                                   
                                                      klasični praskavec je treba obvezno prijaviti;
                                                   
                                                
                                                      (ii)
                                                   
                                                   
                                                      vzpostavljen je sistem ozaveščanja, nadzora in spremljanja;
                                                   
                                                
                                                      (iii)
                                                   
                                                   
                                                      v primeru suma na TSE ali potrditve klasičnega praskavca se za gospodarstva z ovcami ali kozami uporabljajo uradne omejitve;
                                                   
                                                
                                                      (iv)
                                                   
                                                   
                                                      ovce in koze, obolele za klasičnim praskavcem, so pokončane in popolnoma uničene;
                                                   
                                                
                                                      (v)
                                                   
                                                   
                                                      v vsej državi je prepovedano krmljenje ovac in koz z mesno-kostno moko ali ocvirki, dobljenimi iz prežvekovalcev, prepoved pa se tudi dejansko izvaja že vsaj sedem let;
                                                   
                                                
                                    
                                          (d)
                                       
                                       
                                          mleko in mlečni izdelki ovac ali koz prihajajo s kmetijskih gospodarstev, za katera ne velja nobena uradna omejitev, sprejeta zaradi suma na TSE;
                                       
                                    
                                          (e)
                                       
                                       
                                          mleko in mlečni izdelki ovac ali koz prihajajo z gospodarstev, na katerih zadnjih sedem let ni bilo diagnosticiranega nobenega primera klasičnega praskavca ali so bile po potrditvi primera klasičnega praskavca:
                                          
                                                      (i)
                                                   
                                                   
                                                      pokončane in uničene ali zaklane vse ovce in koze, razen plemenskih ovnov genotipa ARR/ARR, plemenskih ovac z najmanj enim alelom ARR in brez alela VRQ ali drugih ovac z najmanj enim alelom ARR, ali
                                                   
                                                
                                                      (ii)
                                                   
                                                   
                                                      pokončane in uničene vse živali, pri katerih je bil potrjen klasični praskavec, na gospodarstvu pa se že vsaj dve leti po potrditvi zadnjega primera klasičnega praskavca okrepljeno spremlja TSE, vključno z negativnimi rezultati testiranja na prisotnost TSE v skladu z laboratorijskimi metodami, določenimi v točki 3.2 poglavja C Priloge X, pri vseh spodaj navedenih živalih, starejših od 18 mesecev, razen pri ovcah genotipa ARR/ARR:
                                                      
                                                                  —
                                                               
                                                               
                                                                  živalih, ki so bile zaklane za prehrano ljudi, in
                                                               
                                                            
                                                                  —
                                                               
                                                               
                                                                  živalih, ki so poginile ali bile pokončane na gospodarstvu, vendar niso bile pokončane v okviru akcije za izkoreninjenje bolezni.
                                                               
                                                            
                                                
                                    POGLAVJE E
                              
                                 Uvoz ovac in koz
                              
                              Za uvoz ovac in koz v Unijo se zahteva predložitev veterinarskega spričevala, ki potrjuje, da so neprekinjeno od rojstva bivale v državi, ki izpolnjuje naslednje zahteve:
                              
                                          1.
                                       
                                       
                                          klasični praskavec je treba obvezno prijaviti;
                                       
                                    
                                          2.
                                       
                                       
                                          vzpostavljen je sistem ozaveščanja, nadzora in spremljanja;
                                       
                                    
                                          3.
                                       
                                       
                                          ovce in koze, obolele za klasičnim praskavcem, so pokončane in popolnoma uničene;
                                       
                                    
                                          4.
                                       
                                       
                                          v vsej državi je prepovedano krmljenje ovac in koz z mesno-kostno moko ali ocvirki, dobljenimi iz prežvekovalcev, prepoved pa se tudi dejansko izvaja že vsaj sedem let.
                                       
                                    Veterinarsko spričevalo poleg zahtev iz točk od 1 do 4 še potrjuje, da:
                              
                                          5.
                                       
                                       
                                          se za plemenske ovce in koze, uvožene v Unijo in namenjene v države članice, ki nimajo statusa zanemarljivega tveganja za klasični praskavec ali odobrenega nacionalnega programa nadzora praskavca, navedene v točki 3.2 oddelka A poglavja A Priloge VIII, zagotavlja skladnost z naslednjimi pogoji:
                                          
                                                      —
                                                   
                                                   
                                                      uvožene ovce in koze prihajajo z gospodarstev, ki izpolnjujejo pogoje iz točke 1.3 oddelka A poglavja A Priloge VIII, ali
                                                   
                                                
                                                      —
                                                   
                                                   
                                                      so ovce genotipa ARR/ARR za prionski protein in prihajajo z gospodarstva, na katerem ni bila v zadnjih dveh letih uvedena uradna omejitev gibanja zaradi BSE ali klasičnega praskavca;
                                                   
                                                
                                    
                                          6.
                                       
                                       
                                          se za ovce in koze za vse uporabe, razen za takojšnji zakol, uvožene v Unijo in namenjene v državo članico, ki ima status zanemarljivega tveganja za klasični praskavec ali odobren nacionalni program nadzora praskavca in ki je navedena na seznamu iz točke 3.2 oddelka A poglavja A Priloge VIII, zagotavlja skladnost z naslednjimi pogoji:
                                          
                                                      —
                                                   
                                                   
                                                      prihajajo z gospodarstev, ki izpolnjujejo pogoje iz točke 1.2 oddelka A poglavja A Priloge VIII, ali
                                                   
                                                
                                                      —
                                                   
                                                   
                                                      so ovce genotipa ARR/ARR za prionski protein in prihajajo z gospodarstva, na katerem ni bila v zadnjih dveh letih uvedena uradna omejitev gibanja zaradi BSE ali klasičnega praskavca.“
                                                   
                                                
                                    
                        
                              (c)
                           
                           
                              Poglavje H se nadomesti z naslednjim:
                              „POGLAVJE H
                              
                                 Uvoz semena in zarodkov ovac in koz
                              
                              Za seme in zarodke ovac in koz se zahteva predložitev veterinarskega spričevala, ki potrjuje, da so živali darovalke:
                              
                                          1.
                                       
                                       
                                          neprekinjeno od rojstva bivale v državi, ki izpolnjuje naslednje zahteve:
                                          
                                                      (i)
                                                   
                                                   
                                                      klasični praskavec je treba obvezno prijaviti;
                                                   
                                                
                                                      (ii)
                                                   
                                                   
                                                      vzpostavljen je sistem ozaveščanja, nadzora in spremljanja;
                                                   
                                                
                                                      (iii)
                                                   
                                                   
                                                      ovce in koze, obolele za klasičnim praskavcem, so pokončane in popolnoma uničene;
                                                   
                                                
                                                      (iv)
                                                   
                                                   
                                                      v vsej državi članici je prepovedano krmljenje ovac in koz z mesno-kostno moko ali ocvirki, dobljenimi iz prežvekovalcev, prepoved pa se tudi dejansko izvaja že vsaj sedem let;
                                                   
                                                
                                    
                                          2.
                                       
                                       
                                          zadnja tri leta pred odvzemom semena ali zarodkov za izvoz neprekinjeno bivale na gospodarstvih, ki zadnja tri leta izpolnjujejo vsaj vse zahteve iz točke 1.3(a) do (f) oddelka A poglavja A Priloge VIII, ali:
                                          
                                                      (i)
                                                   
                                                   
                                                      če gre za seme ovac, je bilo odvzeto pri ovnih genotipa ARR/ARR za prionski protein;
                                                   
                                                
                                                      (ii)
                                                   
                                                   
                                                      če gre za zarodke ovac, so ti genotipa ARR/ARR za prionski protein.“
                                                   
                                                
                                    
                        
            
                  (6)
               
               
                  Priloga X se spremeni:
                  
                              (a)
                           
                           
                              Točki 3.1 dela 3 poglavja C se doda točka 3.1(c):
                              „(c)   Nadaljnja preiskava pozitivnih primerov BSE
                              Vzorci vseh pozitivnih primerov BSE se pošljejo v laboratorij, ki ga določi pristojni organ in ki je uspešno prestal preskus strokovnosti, ki ga je organiziral referenčni laboratorij Evropske unije za ločevalne preskuse primerov BSE; tam se izvede nadaljnji preskus v skladu z metodami in protokoli, določenimi po metodi referenčnega laboratorija Evropske unije za klasifikacijo izolatov TSE pri govedu (9).
                           
                        
                              (b)
                           
                           
                              Del 4 poglavja C Priloge X se nadomesti z naslednjim:
                              „4.   Hitri testi
                              Za izvajanje hitrih testov v skladu s členoma 5(3) in 6(1) se kot hitri testi za spremljanje BSE pri govedu uporabljajo le naslednje metode:
                              
                                          —
                                       
                                       
                                          test imunoblot na podlagi postopka Western blot za določanje fragmenta PrPRes, odpornega proti proteinazi K (test Prionics-Check Western),
                                       
                                    
                                          —
                                       
                                       
                                          imunološki preskus na mikroplošči za določanje PrPSc (Enfer TSE, verzija 3),
                                       
                                    
                                          —
                                       
                                       
                                          „sendvič“ imunološki preskus (sandwich immunoassay) za odkrivanje PrPRes, ki se izvede po denaturaciji in koncentraciji (hitri test Bio-Rad TeSeE SAP),
                                       
                                    
                                          —
                                       
                                       
                                          imunološki preskus na mikroplošči (ELISA) za določanje PrPRes, odpornega proti proteinazi K, z monoklonskimi protitelesi (test Prionics-Check LIA),
                                       
                                    
                                          —
                                       
                                       
                                          imunološki preskus, ki temelji na selektivni vezavi PrP Sc na kemijski polimer ter na detekcijskem monoklonskem protitelesu, usmerjenem proti ohranjenim delom molekule PrP (komplet IDEXX HerdChek BSE Antigen Test Kit, EIA in IDEXX HerdChek BSE-Scrapie Antigen Test Kit, EIA),
                                       
                                    
                                          —
                                       
                                       
                                          imunološki preskus na podlagi lateralnega vleka, kjer se uporabita dve različni monoklonski protitelesi za določanje frakcij PrP, odpornih proti proteinazi K (Prionics Check PrioSTRIP),
                                       
                                    
                                          —
                                       
                                       
                                          dvostranski imunološki preskus z uporabo dveh različnih monoklonskih protiteles, usmerjenih proti dvema epitopoma, ki sta prisotna v zelo razviti obliki govejega PrP Sc (Roboscreen Beta Prion BSE EIA Test Kit).
                                       
                                    Za izvajanje hitrih testov v skladu s členoma 5(3) in 6(1) se kot hitri testi za spremljanje TSE pri ovcah in kozah uporabljajo le naslednje metode:
                              
                                          —
                                       
                                       
                                          „sendvič“ imunološki preskus (sandwich immunoassay) za odkrivanje PrPRes, ki se izvede po denaturaciji in koncentraciji (hitri test Bio-Rad TeSeE SAP),
                                       
                                    
                                          —
                                       
                                       
                                          imunološki preskus „sendvič“ za določanje PrPRes s kompletom TeSeE Sheep/Goat Detection kit, ki se izvede po denaturaciji in koncentraciji s kompletom TeSeE Sheep/Goat Purification kit (hitri test Bio-Rad TeSeE),
                                       
                                    
                                          —
                                       
                                       
                                          imunološki preskus, ki temelji na selektivni vezavi PrP Sc na kemijski polimer ter na monoklonskem detekcijskem protitelesu, usmerjenem proti ohranjenim delom molekule PrP (komplet IDEXX HerdChek BSE-Scrapie Antigen Test Kit, EIA),
                                       
                                    
                                          —
                                       
                                       
                                          imunološki preskus na podlagi lateralnega vleka, kjer se uporabita dve različni monoklonski protitelesi za določanje frakcij PrP, odpornih proti proteinazi K (hitri test Prionics Check PrioSTRIP SR, protokol za vizualno odčitavanje).
                                       
                                    Pri vseh hitrih testih mora vzorčno tkivo, ki se uporablja pri testu, ustrezati zahtevam iz proizvajalčevih navodil za uporabo.
                              Proizvajalci hitrih testov morajo imeti vzpostavljen sistem zagotavljanja kakovosti, ki ga je odobril referenčni laboratorij Evropske unije in ki zagotavlja, da se učinkovitost testiranja ne spreminja. Proizvajalci morajo referenčnemu laboratoriju Evropske unije predložiti testne protokole.
                              Spremembe hitrih testov in testnih protokolov se lahko izvedejo le po predhodnem uradnem obvestilu, poslanem referenčnemu laboratoriju Evropske unije, in če referenčni laboratorij Evropske unije sklene, da sprememba ne zmanjša občutljivosti, specifičnosti ali zanesljivosti hitrega testa. Ugotovitev se sporoči Komisiji in nacionalnim referenčnim laboratorijem.“
                           
                        
            
         (1)  http://vla.defra.gov.uk/science/docs/sci_tse_rl_handbookv4jan10.pdf
      
         (2)  UL L 349, 24.12.2002, str. 105.
      
         (3)  http://vla.defra.gov.uk/science/docs/sci_tse_rl_2blot.pdf
      
         (4)  UL L 5, 9.1.2004, str. 8.“
      
         (5)  UL L 139, 30.4.2004, str. 55.
      
         (6)  UL L 139, 30.4.2004, str. 206.“
      
         (7)  UL L 300, 14.11.2009, str. 1.
      
         (8)  UL L 368, 23.12.2006, str. 15.“
      
         (9)  http://vla.defra.gov.uk/science/docs/sci_tse_rl_2blot.pdf“